title: Insectivorous Plants

text:
Osana Darwinin luonnonvalintateoriaan liittyvää teosten sarjaa, kirja on lihansyöjäkasvien tutkimus, jossa kiinnitetään erityistä huomiota niiden sopeumiin, joiden avulla ne voivat elää vaikeissa olosuhteissa. Se sisältää Darwinin omia piirroksia, mutta myös hänen poikiensa George ja Francis Darwinin piirroksia.
Kirja kertoo Darwinin kokeista eri lihansyöjäkasveilla, joissa hän huolellisesti tutkii niiden ruokailujärjestelmiä. Darwin kokeili useita menetelmiä kasvien ansamekanismien aktivoimiseksi, kuten ruokkimalla niitä lihalla ja lasilla, puhaltamalla niiden päälle ja tökkimällä niitä hiuksilla. Hän havaitsi, että vain eläinten liikkeet saivat kasvit reagoimaan ja totesi, että tämä oli evoluution sopeuma energian säästämiseksi ja ärsykkeiden sivuuttamiseen, jotka eivät todennäköisesti ravitse kasvia. Hän havaitsi myös, että vaikka joillakin kasveilla on erilaisia ansankaltaisia rakenteita, toiset tuottavat tahmeita nesteitä napatakseen saaliinsa ja totesi, että tämä oli esimerkki luonnonvalintapaineesta, joka johti erilaisiin ravinnonhankintatapoihin.


title: Insectivorous Plants

text: Ensimmäisen painoksen määräksi ilmoitettiin 3 000 kopiota. Se käännettiin useille kielille Darwinin elinaikana, mukaan lukien saksankielisen painoksen. Toinen englanninkielinen painos julkaistiin vuonna 1889 Darwinin kuoleman jälkeen. Sitä on muokattu Francis Darwinin lisäyksillä ja alaviitteillä.


title: Ateenan arkeologinen seura

text: Ateenan arkeologinen seura () on yksityinen arkeologinen seura, joka toimii Ateenassa Kreikassa. Se ilmoittaa tehtäväkseen Kreikan muinaisjäänteiden tutkimuksen ja säilyttämisen.


title: Ateenan arkeologinen seura

text: Ateenan arkeologinen seura perustettiin 6. tammikuuta 1837 Kreikassa suoritettujen arkeologisten kaivausten sekä Kreikan muinaismuistojen kunnostuksen ja ylläpidon tukemiseksi pian Kreikan itsenäistymisen jälkeen, sillä uuden valtion taloudellinen tilanne oli heikko. Perustajat olivat Kreikan vapaussodan johtajia, liikemiehiä ja oppineita. Itsenäisyyden alkuvuosina seura oli käytännössä ainoa maan muinaisjäänteiden kaivauksia ja kunnostustöitä suorittanut taho. 1800-luvun kuluessa seura suoritti monet varhaisista kaivauksista erityisesti Ateenan ja Attikan alueen keskeisimmillä muinaisjäännepaikoilla, kuten Ateenan Akropoliilla, jonka kaivaukset olivat seuran ensimmäinen suuri hanke.


title: Ateenan arkeologinen seura

text: Seura oli varhaisina vuosinaan myös perustamassa useita museoita, jotka myöhemmin yhdistettiin Kansalliseksi arkeologiseksi museoksi sekä Epigrafiseksi museoksi. Seuran perustamia museoita ovat myös muun muassa Chairóneian arkeologinen museo, Chalkídan arkeologinen museo sekä Korfun arkeologinen museo.


title: Ateenan arkeologinen seura

text: Seuran puheenjohtajina ja pääsihteereinä on toiminut historian kuluessa monia merkittäviä arkeologeja sekä merkkihenkilöitä, kuten Kyriakós Pittákis, Panagiótis Kavvadías, Aléxandros Rízos Ragkavís, Anastásios Orlándos, pääministeri Ioánnis Koléttis, Aléxandros Kontóstavlos, kuningas Konstantin I sekä kuningas Yrjö II. Muihin jäseniin ovat kuuluneet muun muassa Theódoros Kolokotrónis, Petrómpeis Mavromichális, Elefthérios Venizélos, Charílaos Trikoúpis ja Kostís Palamás.


title: Ateenan arkeologinen seura

text: Ateenan arkeologinen seura suorittaa arkeologisia kaivauksia ja muinaisjäänteiden kunnostustöitä sekä rakennuttaa museoita. Se järjestää kursseja ja luentosarjoja, julkaisee tieteellisiä julkaisuja, myöntää stipendejä sekä rahoittaa tutkimusprojekteja, näyttelyitä ja julkaisuja. Seura avustaa Kreikan kulttuuriministeriön arkeologista yksikköä, ja ottaa tarvittaessa hoitaakseen suuria kaivaus-, kunnostus- ja tutkimusprojekteja ministeriön valvonnan alaisuudessa. Ennen kaivauksia seura usein hankkii tarvittavat maa-alueet niiden omistajilta. Myöhemmin arkeologiset alueet luovutetaan Kreikan valtiolle.


title: Ateenan arkeologinen seura

text: Seura on yksityinen ja voittoa tuottamaton, ja sen talous perustuu lahjoituksiin sekä ajan kuluessa saadun kiinteistöomaisuuden tuottoon. Seura on valtionhallinnosta riippumaton, mutta sillä on oikeus esittää tieteellinen mielipiteensä arkeologisissa asioissa. Jäsenistöön kuuluu sekä kreikkalaisia että ulkomaisia arkeologeja.


title: Ateenan arkeologinen seura

text: Seura toimii Ateenan Panepistimíou-kadulla sijaitsevassa, vuonna 1957 valmistuneessa rakennuksessa. Siihen kuuluu toimisto- ja tutkimustilojen lisäksi muun muassa kaksi luentosalia 450 ja 100 hengelle sekä kirjasto ja arkisto.


title: Ateenan arkeologinen seura

text: Seura on suorittanut arkeologisia kaivauksia ja tämän jälkeen kunnostustöitä muun muassa seuraavissa kohteissa:


title: Ateenan arkeologinen seura

text: Seura julkaisee antiikintutkimukseen liittyviä artikkeleita sekä kaivausraportteja seuraavissa julkaisuissaan:


title: Society of Dilettanti

text: Society of Dilettanti eli "Diletanttien seura" on brittiläinen yläluokkaisten miesten noin vuonna 1732–1734 perustama seura, joka tukee antiikin Kreikan ja Rooman taiteen ja muiden muinaisjäänteiden tutkimusta.


title: Society of Dilettanti

text: 1700-luvulla brittiläisille yläluokkaan kuuluville nuorille miehille tuli tavaksi tehdä matka (nk. "Grand Tour") Italiaan ja erityisesti Roomaan. Tällaiset matkat saattoivat kestää useita vuosia, ja niiden tarkoituksena oli muun muassa sivistyminen valistuksen hengessä sekä historialliseen taiteeseen ja muinaisjäänteisin tutustuminen. Society of Dilettanti syntyi tällaisen matkan tehneiden miesten päivällisseurana noin vuonna 1732–1734. Ensimmäinen tapaaminen saattoi olla Italiassa vuonna 1732, mutta usein perustamisvuodeksi mainitaan 1734. Seuran nimen "dilettanti" on peräisin italiankielen sanasta "dilettare", ”tuottaa mielihyvää”.


title: Society of Dilettanti

text: Vuonna 1736, jolloin pidettiin seuran ensimmäinen varmuudella tunnettu tapaaminen, seuralla oli 46 jäsentä. 1700-luvun lopulle tultaessa seura oli merkittävin antiikintutkimuksen alan seura. Historiansa aikana Society of Dilettanti on tullut tunnetuksi taiteen tukijana ja myös muun muassa arkeologisten kaivausten suorittajana ja tukijana. Seuran kaivauskohteita ovat muun muassa Eleusis, Priene ja Thorikos.


title: Society of Dilettanti

text: Seura on olemassa edelleen. Nykyisin siihen kuuluu 60 jäsentä. Seura hyväksyy edelleen, kuten aiemminkin, jäsenikseen ainoastaan aikaisempien jäsenten tuttuja, joistä äänestetään salaisesti. Virallinen päivällistapaaminen on neljästi vuodessa. Seura tukee brittiläisten arkeologisten instituuttien British School at Athens ja British School at Rome toimintaa sekä British Libraryn ja British Museumin hankintoja.


title: Society of Dilettanti

text: Seuran tunnettuihin jäseniin kuuluvat muun muassa:


title: Alankomaiden Ateenan-instituutti

text: Alankomaiden Ateenan-instituutti (, "NIA", ) on alankomaalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Alankomaiden Ateenan-instituutti

text: Instituutti on perustettu vuonna 1984. Se toimii Ateenan keskustassa Makrygiánnin kaupunginosassa sijaitsevassa uusklassisessa rakennuksessa, samassa osoitteessa Belgische School te Athenen kanssa. Instituutti julkaisee vuodesta 1993 tiedejulkaisua "Pharos. Journal of the Netherlands Institute at Athens".


American School of Classical Studies at Athens ("ASCSA", , ”Amerikkalainen klassillinen koulu Ateenassa”) on yhdysvaltalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia. Koulu toimii yksityisellä rahoituksella ja on voittoa tavoittelematon.


American School of Classical Studies at Athens perustettiin vuonna 1881. Sen perusti yhdeksän yhdysvaltalaisen yliopiston muodostama konsortio yksityisellä rahoituksella. Koulu on suurin yhdysvaltalainen tutkimuskeskus ulkomailla Roomassa toimivan akatemian American Academy in Rome lisäksi, ja suurin kaikista Kreikassa toimivista ulkomaisista instituuteista.


title: American School of Classical Studies at Athens

text: Koulun ensimmäiset arkeologiset kaivaukset suoritettiin Thorikoksessa itäisessä Attikassa vuonna 1886. Koulun historian laajimmat, omat kaivaukset ovat olleet Antiikin Korintin kaivaukset, jotka alkoivat vuonna 1896, sekä Ateenan Agoran kaivaukset, jotka alkoivat vuonna 1931. Koulun kirjasto Blegen Library perustettiin vuonna 1882 ja toinen kirjasto Gennadius Library vuonna 1926.


text: Koulu sai Kreikan valtiolta arkeologisen koulun aseman vuonna 1928, ja näin se voi toimia amerikkalaisten tutkijoiden ja Kreikan kulttuuriministeriön välisenä virallisena linkkinä kaivausten suhteen. Koulu julkaisee antiikintutkimuksen alan tiedejulkaisua "Hesperia" vuodesta 1932.


text: Agoran arkeologisen alueen yhteyteen koulu rakennutti uudelleen Antiikin Agoran museona nykyisin toimivan Attaloksen stoan vuonna 1956, ja Korinttiin Antiikin Korintin arkeologisen museon. Samothrákille rakennettiin Samothrákin arkeologinen museo.


text: Koulu toimii Ateenassa Kolonákin kaupunginosassa Lykavittós-kukkulan juurella sijaitsevalla kampuksella. Kampuksella on tutkimus-, opetus-, toimisto- ja majoitustiloja. Koulun kirjastossa Blegen Libraryssä on noin niteen kokoelmat antiikintutkimuksen alalta, ja toisessa kirjastossa Gennadius Libraryssä noin niteen kokoelmat bysantintutkimuksen sekä tätä myöhemmän Kreikan tutkimuksen alalta. Cotsen Hallissa on 370-paikkainen auditorium, jota käytetään paitsi luento- ja konferenssitilana myös yleisötapahtumissa. Kampuksella toimii myös Wiener Laboratory, joka on arkeologian alan tutkimuslaboratorio. Loring Hall toimii tutkijoiden ja opiskelijoiden majoitustilana. Aivan kampusalueen vieressä toimii myös British School at Athens.


text: Koululla on vakituiset kaivaustalot eli kentällä sijaitsevat tutkimustilat Ateenan Agoralla, jossa sellaisena toimii Attaloksen stoa, sekä Korintissa.


text: American School of Classical Studies at Athens on vastuussa kaikista amerikkalaisten arkeologien Kreikassa suorittamista kaivaushankkeista ja hankkii niille luvat. Osan kaivauksista se suorittaa itse, kun taas osan suorittavat amerikkalaiset yliopistot, korkeakoulut ja tutkimusprojektit.


text: Koulun omat kaivauskohteet ovat:Koulun tukemia pohjoisamerikkalaisten yliopistojen tutkimus- ja kaivauskohteita ovat olleet muun muassa:


Australian Archaeological Institute at Athens ("AAIA", , ”Australian arkeologinen instituutti Ateenassa”) on australialainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Australian Archaeological Institute at Athens

text: Instituutti on perustettu vuonna 1980. Sillä on läheiset yhteydet erityisesti Sydneyn yliopistoon. Instituutti tukee australialaisten tutkijoiden toimintaa Kreikassa ja Kyproksella ja toisaalta pyrkii pitämään Kreikan tutkimusta esillä Australiassa.


title: Belgische School te Athene

text: Belgische School te Athene ("EBSA", , ”Belgialainen koulu Ateenassa”) on belgialainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Belgische School te Athene

text: Instituutti on perustettu vuonna 1985. Se toimii Ateenan keskustassa Makrygiánnin kaupunginosassa sijaitsevassa uusklassisessa rakennuksessa, samassa osoitteessa Alankomaiden Ateenan-instituutin kanssa.


title: Belgische School te Athene

text: Koulu on suorittanut arkeologisia tutkimuksia ja kaivauksia muun muassa seuraavissa paikoissa:


title: British School at Athens

text: The British School at Athens ("BSA", , ”Brittiläinen koulu Ateenassa”) on brittiläinen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: British School at Athens

text: The British School at Athens on perustettu vuonna 1886. Se on osa British Academyn ulkomailla toimivien tutkimusinstituuttien verkostoa.


title: British School at Athens

text: Koulun historian merkittävimpiin kaivausprojekteihin kuuluvat muun muassa Knossoksen kaivaukset Kreetalla sekä Mykenen kaivaukset Peloponnesoksella.


title: British School at Athens

text: Koulun päärakennus sijaitsee Ateenassa Kolonákin kaupunginosassa Lykavittós-kukkulan juurella. Aivan sen vieressä toimii myös American School of Classical Studies at Athens. Koulun kirjastossa on yli nidettä sekä tiedejulkaisuja antiikintutkimuksen alalta ja muilta aloilta. Koululla on oma arkeologinen laboratorio, Fitch Laboratory, sekä arkisto ja museo.


title: British School at Athens

text: Koululla on vakituiset kaivaustalot eli kentällä sijaitsevat tutkimustilat Knossoksessa sekä Palaíkastron Rousolákoksessa.


title: British School at Athens

text: Koulun tutkimus- ja kaivausprojekteihin kuuluvat muun muassa:


title: Canadian Institute in Greece

text: The Canadian Institute in Greece (, "CIG-ICG"; , ”Kanadan instituutti Kreikassa”) on kanadalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Canadian Institute in Greece

text: Instituutti on perustettu vuonna 1976. Se toimii Ilísian kaupunginosassa sijaitsevassa rakennuksessa.


title: École française d’Athènes

text: École française d’Athènes ("EfA", , ”Ateenan ranskalainen koulu”) on ranskalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: École française d’Athènes

text: École française d’Athènes on perustettu vuonna 1846, ja se on näin vanhin Kreikassa toimivista ulkomaisista instituuteista. Sen historia palautuu 1800-luvun alkupuolen filhellenismiin ja varhaiseen kiinnostukseen Kreikan muinaisjäänteitä kohtaan sekä muun muassa ranskalaisten suorittamaan Morean tutkimusretkeen ("Expédition de Morée") vuosina 1828–1833.


title: École française d’Athènes

text: Koulun ensimmäiset kaivaukset suoritettiin Ateenan Akropoliilla vuosina 1852–1853. Tuolloin Charles Ernest Beulé löysi hänen mukaansa nimetyn Beulén portin. Koulun historian merkittävimpiin ja laajimpiin kaivausprojekteihin kuuluvat Delfoi ja Delos. Tutkimukset Delfoissa alkoivat vuonna 1860 ja varsinainen ”Grande Fouille” (“suuri kaivaus”) tehtiin vuosina 1892–1903. Deloksen kaivaukset alkoivat vuonna 1873. Koulun rakennukset Ateenassa valmistuivat vuosina 1872–1874. Málian minolaisen palatsin kaivaukset alkoivat vuonna 1922.


title: École française d’Athènes

text: Koulu toimii Ateenan keskustassa Pefkákian kaupunginosassa. Sen yhteydessä on toimisto-, tutkimus-, opetus- ja majoitustiloja. Koulun kirjasto koostuu yli niteestä ja tiedejulkaisuista antiikintutkimuksen alalta ja muilta aloilta.


title: École française d’Athènes

text: Koululla on vakituiset kaivaustalot eli kentällä sijaitsevat tutkimustilat Delfoissa, Deloksella ja Máliassa.


title: École française d’Athènes

text: Koulu on suorittanut tutkimuksia ja kaivauksia paitsi Kreikassa myös Albaniassa ja Kyproksella. Merkittävimpiä kohteita ovat muun muassa:


title: École française d’Athènes

text: Kreikassa


title: École française d’Athènes

text: Albaniassa


title: École française d’Athènes

text: Kyproksella


title: École Suisse d'Archéologie en Grèce

text: École Suisse d'Archéologie en Grèce (, , "ESAG"/"SASG"/"SEAG"; , ”Sveitsiläinen arkeologinen koulu Kreikassa”) on sveitsiläinen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: École Suisse d'Archéologie en Grèce

text: Instituutti on perustettu virallisesti vuonna 1975. Se on suorittanut kaivauksia Eretriassa Euboialla jo vuodesta 1964. Instituutti toimii Ateenassa Kansallisen arkeologisen museon lähellä sijaitsevassa rakennuksessa. Lisäksi sillä on vakituinen kaivaustalo Eretrian arkeologisen alueen yhteydessä.


title: Georgian Ateenan-instituutti

text: Georgian Ateenan-instituutti (, ) on georgialainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Georgian Ateenan-instituutti

text: Instituutti on perustettu vuonna 1997. Sen tehtäviin kuuluu paitsi antiikintutkimus myös kaikenlainen kulttuurivaihto Kreikan ja Georgian välillä. Instituutin johtajana toimii Avtandil Mikaberidze.


Institute for Aegean Prehistory Study Center for East Crete ("INSTAP-SCEG") on arkeologinen tutkimuskeskus, joka toimii Pacheiá Ámmoksessa Kreetalla Kreikassa. Se on erikoistunut itäisen Kreetan alueen esihistorian tutkimukseen.


title: Institute for Aegean Prehistory Study Center for East Crete

text: Instituutti perustettiin vuonna 1997 osana Philadelphiassa toimivaa Institute for Aegean Prehistory (INSTAP) -tutkimuslaitosta. Sen tehtävänä on Egeanmeren alueen muinaistutkimuksen tukeminen erityisesti itäisen Kreetan alueella, jossa on useita minolaisen kulttuurin aikaisia arkeologisia kohteita.


text: Instituutti toimii Ierápetran kunnassa Pacheiá Ámmoksen kylän laidalla sijaitsevassa rakennuksessa. Se tarjoaa tutkijoiden ja tutkimusprojektien käyttöön tutkimus-, opetus- ja laboratiotiloja, kirjaston sekä tiloja esinelöytöjen säilytykseen.


text: Instituutin tukemia tutkimus- ja kaivausprojekteja ovat muun muassa:


Irish Institute of Hellenic Studies at Athens ("IIHSA", , , ”Irlannin helleenisen tutkimuksen instituutti Ateenassa”) on irlantilainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Irish Institute of Hellenic Studies at Athens

text: Instituutti on perustettu vuonna 1995 ja se sai arkeologisen koulun aseman Kreikan viranomaisilta vuonna 1996. Instituutti on suorittanut arkeologisia tutkimuksia Leivathóssa Kefaloniálla vuodesta 2003 sekä kaivauksia Priniátikos Pýrgoksessa Kreetalla vuodesta 2007.


Itävallan arkeologinen instituutti Ateenassa (, "ÖAI Athens", ) on itävaltalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Itävallan arkeologinen instituutti Ateenassa

text: Instituutti on perustettu vuonna 1898. Sen ensimmäinen ja koko historian merkittävin kaivauskohde on Efesos nykyisen Turkin alueella. Kaivaukset siellä alkoivat jo vuonna 1895.


text: Instituutti menetti itsenäisyytensä vuonna 1939 ja liitettiin Saksan arkeologiseen instituuttiin sen jälkeen, kun Itävalta oli liitetty Natsi-Saksaan. Vanha asema palautettiin vuonna 1954. Instituutti on ollut Itävallan tiedeakatemian tutkimusinstituutti vuodesta 2016.


Saksan arkeologinen instituutti Ateenassa (, "DAI Athens", ) on saksalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Saksan arkeologinen instituutti Ateenassa

text: Saksan arkeologisen instituutin Ateenan osasto perustettiin vuonna 1874. Se oli tuolloin toinen Kreikkaan perustettu ulkomainen instituutti Ranskan École française d’Athènes'n jälkeen.


text: Instituutin historian laajimpiin ja merkittävimpiin kaivauskohteisiin kuuluu Olympia, jonka kaivaukset alkoivat heti instituutin perustamisen jälkeen vuonna 1875.


text: Instituutti toimii Ateenan keskustassa Wilhelm Dörpfeldin ja Ernst Zillerin suunnittelemassa ja Heinrich Schliemannin rakennuttamassa uusklassisessa rakennuksessa. Sillä on käytössään opetus-, tutkimus-, toimisto- ja majoitustiloja. Instituutin kirjastoon kuuluu yli nidettä. Instituutilla on vakituiset kaivaustalot eli kentällä sijaitsevat tutkimustilat Náfpliossa/Tirynsissä sekä Olympiassa.


text: Instituutin tutkimus- ja kaivausprojekteihin kuuluvat muun muassa:


title: Scuola Archeologica Italiana di Atene

text: Scuola Archeologica Italiana di Atene ("SAIA", , ”Italian arkeologinen koulu Ateenassa”) on italialainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.


title: Scuola Archeologica Italiana di Atene

text: Instituutti on perustettu vuonna 1909. Se perustui Federico Halbherrin tutkimuksiin Kreikassa 1800-luvun loppupuolella. Instituutin ensimmäinen johtaja oli Luigi Pernier. Koulu oli suljettuna vuosina 1943–1947 sen jälkeen, kun Italia oli julistanut sodan Kreikalle. Koulun historian merkittävimpiin kaivauskohteisiin kuuluu Faistoksen minolainen palatsi Kreetalla. Italialaisten kaivaukset siellä alkoivat jo vuonna 1900.


title: Perevalskin piiri

text: Perevalskin piiri (, ) on yksi Ukrainan Luhanskin alueen hallinnollisista piireistä. Sen väkiluvuksi arvioitiin 71 686 ihmistä (2013). Sen hallinnollisena keskuksena on Perevalskin kaupunki, joka sijaitsee Luhanskin alueen lounaisosassa aivan Altševskin kaupungin etelärajalla sen taajamarakenteeseen liittyen.


title: Perevalskin piiri

text: Itä-Ukrainan sodan seurauksena Ukrainan korkein neuvosto muutti Perevalskin piirin rajoja 7. lokakuuta 2014 niin, että Perevalskin piirin uudeksi kokonaispinta-alaksi tuli 806,85 neliökilometriä ja maapinta-alaksi tuli 722,55 neliökilometriä. Uudelleen rajatun piirin väkiluvuksi Ukrainan parlamentti ilmoitti 86 631, josta kaupunkilaisiksi luokiteltiin 80 207 ja maaseutuväestöksi 6 424 henkeä.


title: Vastavirta-klubi (DVD)

text: Vastavirta-klubi on Tuomari Nurmion musiikki-DVD, joka on nimensä mukaisesti taltioitu Tampereen Pispalan Vastavirta-klubilla 30. toukokuuta 2009. Esityksessä mukana oli myös Liisa ”Dr. Liza” Eskola.


title: Vastavirta-klubi (DVD)

text: Nurmio totesi esityksen jälkeen, että ”koskaan ennen eivät kamerat ole olleet paikalla onnistuneena iltana. Tänään ne olivat.”


title: Newfoundlandin dominio

text: Newfoundland oli Britannian dominio vuodesta 1907 vuoteen 1949. Dominio sijaitsi Pohjois-Amerikassa ja käsitti Newfoundlandin saaren ja Labradorin alueen. Ennen dominion statuksen saamista Newfoundland oli Britannian siirtomaa, joka oli itsehallinollinen vuodesta 1855.


title: Newfoundlandin dominio

text: Newfoundland oli yksi alkuperäisistä dominioista Westministerin säädöksen mukaan.


title: Kvasir

text: Kvasir oli skandinaavisessa mytologiassa jumala, joka syntyi aasojen ja vaanien sekoittuneesta syljestä, kun he tekivät rauhan sodan jälkeen. Kvasir oli siunattu jumalallisella viisaudella ja hän oli käyneen juoman henkilöitymä. Kun Kvasir oli murhattu, hänen verensä sekoitettiin hunajaan, ja siitä tuli skaldien simaa: joka sitä juo, saa runouden lahjan.


title: Riitta Cankoçak

text: Riitta Cankoçak on Jyväskylässä syntynyt suomalais-turkkilainen kirjailija, runoilija, kääntäjä ja kuvataiteilija. Hän muutti Turkkiin vuonna 1996 ja asui Heybelin saarella Istanbulissa. Vuonna 2016 hän muutti takaisin Suomeen Turkin kiristyneen poliittisen tilanteen vuoksi. Hänen runovideonsa "Hurilere Mektuplar" joutui Turkissa vuonna 2014 sensuurin kohteeksi. Hän asuu tällä hetkellä Jyväskylässä. Riitta Cankoçak on naimisissa turkkilaisen ydinfyysikon Kerem Cankoçakin kanssa.


title: Riitta Cankoçak

text: Cankoçak on julkaissut turkiksi kolme runokokoelmaa joista ensimmäinen oli vuonna 2005 ilmestynyt "Göçmen Kuş" ("Muuttolintu"). Turkiksi hän on kirjoittanut myös kaksi romaania, joista viimeisin "Birinci Dünya Barış" ("Ensimmäinen maailmanrauha") ilmestyi vuonna 2014. Cankoçakin tähän mennessä ainoa suomenkielinen teos "Vallaton maa" ilmestyi vuonna 2010. Riitta Cankoçak on kääntänyt turkiksi Suomen kansalliseepos Kalevalan, Kirsti Mäkisen "Suomen lasten Kalevalan" sekä Minna Canthia. Suomeksi hän on kääntänyt turkkilaista nykyrunoutta.


title: Popasnan piiri

text:
Popasnan piiri (, ) on yksi Ukrainan Luhanskin alueen hallinnollisista piireistä. Sen väkiluvuksi arvioitiin 40 696 ihmistä (2013).
Uudempi, lokakuun 2014 ja helmikuun 2015 rajamuutoksien jälkeinen väkiluku oli 50 533, josta kaupunkilaisiksi katsottiin 37 681 piirin asukasta. Luhanskin alueen länsiosassa sijaitsevan piirin hallinnollisena keskuksena on Popasnan kaupunki ().


title: Slovjanoserbskin piiri

text:
Slovjanoserbskin piiri (, ) on yksi Ukrainan Luhanskin alueen hallinnollisista piireistä. Sen väkiluvuksi arvioitiin 55 121 ihmistä (2013).
Uudempi, lokakuun 2014 ja helmikuun 2015 rajamuutoksien jälkeinen väkiluku oli 61 834, josta kaupunkilaisiksi luokiteltiin 39 481 piirin asukasta. Luhanskin alueen keskipaikkeilla sijaitsevan piirin hallinnollisena keskuksena on Slovjanoserbskin kaupunkityyppinen taajama ().


title: Scottsboro Boys

text: Scottsboro Boys olivat yhdeksän afroamerikkalaista poikaa, joita syytettiin kahden valkoisen naisen raiskaamisesta vuonna 1931 Alabaman osavaltiossa Yhdysvalloissa. Tapauksesta seurasi useita oikeudenkäyntejä, joissa annettiin myös kuolemantuomioita, sekä kaksi korkeimman oikeuden ennakkotapausta. Lopulta neljä miehistä tuomittiin vankilaan. Myöhemmin heidät kaikki armahdettiin, tosin kolme heistä vasta vuosia sen jälkeen, kun kaikki miehet olivat kuolleet.


title: Scottsboro Boys

text: 12–19-vuotiaat afroamerikkalaiset pojat, joista useimmat eivät tunteneet toisiaan, olivat matkustaneet tavarajunalla Jacksonin piirikunnassa töitä etsimässä. Junassa he joutuivat tappeluun valkoisten poikien kanssa. Valkoiset pojat joutuivat lähtemään junasta ja he ottivat yhteyttä poliisiin. Juna pysäytettiin Paint Rockissa lähellä Scottsboron kaupunkia pohjoisessa Alabamassa. Junassa oli myös kaksi nuorta valkoista naista, Victoria Price ja Ruby Bates, jotka sanoivat mustien poikien raiskanneen heidät.


title: Scottsboro Boys

text: Ennen pikaisia oikeudenkäyntejä pojat siirrettiin toiseen kaupunkiin, ja kansalliskaartin yksikkö suojeli heitä lynkkausjoukoilta. Oikeudenkäynnit käytiin Scottsboron kaupungissa. Puolustusasianajajia oli kaksi, jotka ehtivät tavata asiakkaitaan puolen tunnin ajan ennen oikeudenkäyntiä. Juttua pääasiassa hoitanut asianajaja vakuutteli, ettei hän virallisesti ollut poikien lakimies, vaan hän vain avusti asiassa eikä hänelle edes maksettu työstä. Kahdeksan syytettyä tuomittiin kuolemaan, mutta nuorimman oikeudenkäynti raukesi, koska valamiehistö ei ollut yksimielinen siitä, pitäisikö hänet teloittaa vai ei. Hän jäi vankilaan odottamaan tulevia oikeudenkäyntejä.


title: Scottsboro Boys

text: Poikia alkoi puolustaa Yhdysvaltain kommunistisen puolueen tukema International Labor Defense (ILD) -järjestö. Kommunistisen järjestön mukanaolo jonkin verran haittasi poikien puolustusta, sillä sitä vastustettiin jo pelkästään aatteellisista syistä. Lisäksi arveltiin, että järjestö käytti tapausta omiin tarkoituksiinsa saadakseen itselleen julkisuutta. Myöhemmin puolustukseen liittyi myös kansalaisoikeusjärjestö National Association for the Advancement of Colored People (NAACP).


title: Scottsboro Boys

text: Ensimmäisiin oikeudenkäynteihin liittyvä tapaus korkeimmassa oikeudessa oli loka-marraskuussa 1932 käsitelty "Powell vastaan Alabama". Korkein oikeus päätti äänin 7–2, että syytetyt eivät olleet saaneet perustuslain mukaista oikeudenmukaista oikeudenkäyntiä, koska heidän puolustuksensa oli ollut niin huono. Pojat olivat nuoria ja lukutaidottomia, eikä heille ollut annettu aikaa hankkia parempaa puolustusta, vaikka mahdollisena tuomiona oli kuolemanrangaistus.


title: Scottsboro Boys

text: ILD palkkasi puolustusasianajaksi aikakauden tunnetuimman rikosasianajajan, newyorkilaisen Samuel Leibowitzin. Uudessa oikeudenkäynnissä Ruby Bates sanoi raiskaussyytösten olleen Victoria Pricen keksintöä. Varmaa tietoa ei ole siitä, mitä junassa tapahtui, mutta yksi mahdollinen selitys on se, että naiset saattoivat ajatella joutuvansa itse vaikeuksiin poliisien kanssa ja keksivät siksi syyttää miehiä. Gynekologi todisti, ettei Victoria Pricessa ollut merkkejä raiskauksesta. Loppupuheenvuorossaan syyttäjä kehotti valamiehistöä näyttämään, ettei alabamalaista oikeutta voinut ”ostaa ja myydä juutalaisella rahalla New Yorkista”. Valamiehistö antoi jälleen kuolemantuomion. Oikeudenkäynnin tuomari James Horton kuitenkin kumosi tuomion ja määräsi uuden oikeudenkäynnin, koska hän oli vakuuttunut siitä, ettei syyllisyyttä ollut todistettu kunnolla.


title: Scottsboro Boys

text: Osavaltio jatkoi poikien syyttämistä. Seuraavassa oikeudenkäynissä tuomari William Washington Callahan sanoi loppulausunnossaan, ettei kukaan valkoinen nainen harrastaisi vapaaehtoisesti seksiä mustan miehen kanssa. Joulukuussa 1933 kaksi miehistä sai kuolemantuomion jo kolmannen kerran.


title: Scottsboro Boys

text: Poikien puolesta pidettiin mielenosoituksia pohjoisissa osavaltioissa ja muun muassa Valkoisen talon edessä. Presidentti Franklin D. Roosevelt vetosi kiireisiin, eikä tavannut mielenosoittajia.


title: Scottsboro Boys

text: Seuraava korkeimman oikeuden käsittely pidetiin vuoden 1935 keväällä. Jälleen korkein oikeus päätti, etteivät syytetyt olleet saaneet oikeudenmukaista oikeudenkäsittelyä, tällä kertaa siksi, että valamiehistöstä oli tarkoituksellisesti suljettu pois kaikki afroamerikkalaiset henkilöt. Decaturin kaupungissa, jossa uudet oikeudenkäynnit oli pidetty, ei ollut ollut yhtään mustaa valamiestä yli kuuteenkymmeneen vuoteen.


title: Scottsboro Boys

text: Seuraavaa oikeudenkäyntiä varten puolustusta hoitaneet eripuraiset järjestöt perustivat yhteisen Scottsboro Defense Committee -organisaation. Asianajaja Leibowitz jättäytyi taka-alalle. Hän oli haukkunut alabamalaisia lehdistölle New Yorkissa, eikä hän juutalaisena muutenkaan ollut paikallisten suosiossa. Tuomari Callahanin käytös kuitenkin uuvutti uuden asianajajan. Viimeisessä oikeudenkäynnissä Leibowitz menetti malttinsa ja huusi, että syytettyinä olivat "juutalainen lakimies ja New Yorkin osavaltio".


title: Scottsboro Boys

text: Viimeisissä oikeudenkäynneissä neljä miestä tuomittiin raiskauksesta:


title: Scottsboro Boys

text: Haywood Patterson tuomittiin 75 vuodeksi vankilaan, josta hän karkasi vuonna 1948. FBI löysi hänet Detroitista, mutta Michiganin kuvernööri ei suostunut luovuttamaan häntä Alabamaan. Patterson tuomittiin vankilaan kuolemaan johtaneesta baaritappelusta, ja hän kuoli syöpään vankilassa 1950-luvun alkupuolella.


title: Scottsboro Boys

text: Clarence Norris tuomittiin kuolemaan, mutta Alabaman kuvernööri Bibb Graves muutti tuomion elinkautiseksi. Vuonna 1944 Norris pääsi ehdonalaiseen, mutta rikkoi sen ehtoja poistumalla osavaltiosta. Hän palasi vankilaan ja pääsi ehdonalaiseen vuonna 1946.


title: Scottsboro Boys

text: Andy Wright tuomittin 99 vuodeksi vankilaan. Hänkin pääsi ehdonalaiseen vuonna 1944 ja rikkoi ehtoja poistumalla osavaltiosta. Hän palasi vankilaan ja pääsi ehdonalaiseen vuonna 1950.


title: Scottsboro Boys

text: Charlie Weems tuomittiin 75 vuodeksi vankilaan. Hän pääsi ehdonalaiseen vuonna 1943.


title: Scottsboro Boys

text: Ozzie Powellin raiskaussyytteistä luovuttiin, mutta hänet tuomittiin poliisin päällekäymisestä 20 vuodeksi vankilaan, josta hän pääsi ehdonalaiseen vuonna 1946. Yhteenotossa poliisin kanssa häntä oli ammuttu päähän, ja hän sai aivovaurion. Roy Wright (Andy Wrightin nuorempi veli), Olen Montgomery, Willie Roberson ja Eugene Williams olivat vankilassa vuoteen 1937 asti, jolloin heidän syytteistään luovuttiin.


title: Scottsboro Boys

text: Clarence Norris oli neljästä tuomitusta miehestä ainoa, joka armahdettiin elinaikanaan. Vuonna 1976 Alabaman ehdonalaislautakunta totesi yksimielisesti hänen olleen syytön ja kuvernööri George C. Wallace allekirjoitti armahduksen. Norris kuoli miehistä viimeisenä, vuonna 1989. Hän oli 76-vuotias.


title: Scottsboro Boys

text: Marraskuussa 2013 Alabaman ehdonalaislautakunta päätti yksimielisesti armahtaa Haywood Pattersonin, Andy Wrightin ja Charlie Weemsin.


title: Scottsboro Boys

text: Ruby Bates kiersi jonkin aikaa ILD:n kanssa puhujakiertueella, mutta jossakin vaiheessa molemmat naiset vetäytyivät julkisuudesta.


title: Scottsboro Boys

text: Vuonna 1976 NBC-televisioyhtiö esitti ohjelman "Judge Horton and the Scottsboro Boys", joka voitti muun muassa Peabody-palkinnon. Ohjelman tekijät luulivat Batesin ja Pricen kuolleen, mutta nämä olivatkin elossa ja haastoivat televisioyhtiön oikeuteen kunnianloukkauksesta. He olivat molemmat naimisissa ja käyttivät uusia nimiä. NBC voitti ensimmäisen oikeudenkäynnin, mutta maksoi lopulta Victoria Pricelle korvauksen, jottei asiaa vietäisi enää eteenpäin. Ruby Bates kuoli kesken oikeudenkäynnin vuonna 1976. Victoria Price osti rahoilla talon; hän kuoli vuonna 1983.


title: Distinctive Software

text: Distinctive Software (DSI) on kanadalainen videopelien kehittäjä. Yrityksen perustivat Don Mattrick ja Jeff Sember vuonna . Electronic Arts osti yrityksen vuonna 1991, jolloin yrityksestä tuli EA Canada.


title: Distinctive Software

text: Yritys on tullut tunnetuksi kehittämällä muun muassa seuraavat pelit:


title: Novoaidarin piiri

text: Novoaidarin piiri (, ) on yksi Ukrainan Luhanskin alueen hallinnollisista piireistä. Sen väkiluvuksi arvioitiin 41 418 ihmistä (1.1.2017).


title: Novoaidarin piiri

text: Novoaidarin piirin rajoja muutettiin ja piiriä laajennettiin 7. lokakuuta 2014. Piiriin liitettiin aiemmin Luhanskin kaupunkipiiriin kuulunut Štšastjan kaupunki (12 158 as., ), joka oli Itä-Ukrainan sodassa tuolloin Ukrainan hallinnon eikä kapinallishallinnon hallussa. Luhanskin alueen keskivaiheilla sijaitsevan piirin hallintokeskuksena toimii Novoaidarin kaupunkityyppinen taajama (, 8 312 as., ).


title: Ruotsin Saint-Barthélemy

text: Ruotsin Saint-Barthélemy (, ) oli Ruotsin siirtomaa, joka oli olemassa 94 vuoden ajan: vuodesta 1784 vuoteen 1878. Ruotsin valta Saint-Barthélemyn saarella alkoi, kun vuonna 1784 yksi Ludvig XVI:n ministereistä antoi Ranskan Karibian saaren vaihtokauppana Ruotsille kauppaoikeuksista satamakaupungissa Göteborgissa. Ranska osti saaren takaisin Ruotsilta vuonna 1878.


title: Newfoundlandin dollari

text: Dollari oli Newfoundlandin siirtomaan sekä Newfoundlandin dominion valuuttana vuodesta 1865 vuoteen 1949, jolloin Newfoundlandista tuli Kanadan provinssi. Se jaettiin sataan "centiin".


title: Newfoundlandin siirtomaa

text: Newfoundlandin siirtomaa () oli aluksi Englannin kuningaskunnan ja lopulta Yhdistyneen kuningaskunnan siirtomaa, joka perustettiin samannimiselle saarelle nykyisen Kanadan alueelle vuonna 1610. Siirtomaasta tehtiin kruununsiirtomaa vuonna 1854 ja Britannian dominio vuonna 1907. Vuonna 1949 maa liittyi Kanadan konfederaatioon Newfoundlandin provinssina.


title: Jamaikan siirtomaa

text: Jamaikan tiedetään olleen Englannin siirtomaana joko vuodesta 1655, jolloin Englanti valtasi saaren Espanjalta tai vuodesta 1670, jolloin Espanja virallisesti luovutti Jamaikan Englannille. Jamaika oli tämän jälkeen Britannian siirtomaana vuodesta 1707 ja kruununsiirtomaana vuodesta 1866 vuoteen 1958, jolloin siitä tuli osa Britannian ylivallan alaista, lyhytaikaiseksi jäänyttä Länsi-Intian liittovaltiota. Vuonna 1962 liittovaltio hajosi ja Jamaika itsenäistyi.


title: Sigurd Hoel

text: Sigurd Hoel (s. 14. joulukuuta 1890 Nord-Odalen – 14. lokakuuta 1960 Oslo) oli norjalainen kirjailija, kustannusalan vaikuttaja, yhteiskunnallinen keskustelija, kulttuuripersoona ja kirjallisuuskriitikko. Hänen esikoisteoksena oli novellikokoelma "Veien vi gaar" 1922.


title: Sigurd Hoel

text: Hoel opiskeli luonnontieteitä ja työskenteli opettajana ja toimittajana. Hän teki läpimurtonsa 1927 teoksella "Syndare i sommarsol", jonka pohjalta on tehty elokuva vuosina 1934 ja 2001. Hänen pääteoksensa on "Veien til verdens ende "(1933), joka on maalaisympäristöön sijoittuva lapsuudenkuvaus, "Møte ved Milepelen" (1947) jolla hän ottaa etäisyyttä natsismiin ja problematisoi toisen maailmansodan aikaisia tapahtumia, sekä viimeinen romaani "Trollringen" (1958).


title: Sigurd Hoel

text: Hoel oli yhtenä aloitteentekijänä, kun Norjan akatemia (Det Norske Akademi for Språk og Litteratur) perustettiin 1953.


title: Sigurd Hoel

text:
Hoel oli Gyldendalin Gule serienin toimittaja.
Hoelin teoksien pohjalta on tehty elokuvia, ja hän on myös käsikirjoittanut niitä.


title: Pohjanmeren valtakunta

text: Pohjanmeren valtakunta oli valtakunta, jota hallitsi Knuut Suuri Englannin, Tanskan sekä Norjan kuninkaana vuosien 1016 ja 1035 välillä. Valtakuntaan kuului myös osa nykypäivän Ruotsista.


title: Westfalenin kuningaskunta

text: Westfalenin kuningaskunta oli 2,6 miljoonan asukkaan kuningaskunta Saksassa, joka oli olemassa vuodesta 1807 vuoteen 1813. Siihen kuului Hessen ja muita nykypäivän Saksan alueita. Kuningaskunta oli Ranskan ensimmäisen keisarikunnan vasalli, jota hallitsi Napoleon I:n veli Jérôme Bonaparte.


title: Brabantin herttuakunta

text: Brabantin herttuakunta (, ) oli Pyhän saksalais-roomalaisen keisarikunnan valtio, joka perustettiin vuonna 1183. Valtio kesti vuoteen 1581, ja se käsitti alueita nykyisten Belgian ja Alankomaiden alueista.


title: Brabantin herttuakunta

text: Nykyään kaikki herttuakunnan entiset alueet lukuun ottamatta enklaaveja sijaitsevat Belgiassa, lukuun ottamatta Hollannin Pohjois-Brabantin provinssia.


title: Brabant

text: Brabant voi tarkoittaa seuraavia:


title: Prinssi Ahmedin seikkailut

text: Prinssi Ahmedin seikkailut ("Die Abenteuer des Prinzen Achmed") on saksalaisen Lotte Reinigerin tekemä animaatioelokuva vuodelta 1926. Se on vanhin säilynyt pitkä animaatio.


title: Prinssi Ahmedin seikkailut

text: Elokuva on tehty siluettianimaationa. Vaikutteita se on saanut muun muassa "Tuhannen ja yhden yön tarinoista".


title: Hannoverin kuningaskunta

text: Hannoverin kuningaskunta () perustettiin lokakuussa 1814 Wienin kongressin toimesta. Kuningaskunnan edeltäjä oli Braunschweig-Lüneburgin vaaliruhtinaskunta. Se liittyi 38 muun valtion kanssa Saksan liittoon kesäkuussa 1815. Hannoverin kuningaskuntaa hallitsi Hannover-suku personaaliunionissa Ison-Britannian ja Irlannin yhdistyneen kuningaskunnan kanssa vuoteen 1837 saakka. Vuonna 1866 Hannoverin kuningaskunta joutui Preussin kuningaskunnan valtaamaksi ja muuttui Hannoverin provinssiksi. Saksan yhdistymisen seurauksena Hannoverista tuli muun Preussin kuningaskunnan kanssa osa Saksan keisarikuntaa tammikuussa 1871. Hannover lopulta yhdistettiin pienempien valtioiden kanssa luomaan Ala-Saksin osavaltion Länsi-Saksassa, josta tuli myöhemmin nykypäivän Saksa.


title: Heil dir, Hannover

text: Heil dir, Hannover () oli Hannoverin vaaliruhtinaskunnan, myöhemmin Hannoverin kuningaskunnan kansallislaulu. Kuten monet 1600- ja 1700-lukujen hallitsijat, myös Ison-Britannian ja Hannoverin Yrjö I pyysi Georg Friedrich Händelia säveltämään kansallislaulun. Händelin sävellys pysyi Ison-Britannian ja Irlannin yhdistyneen kuningaskunnan kansallislauluna valtioiden personaaliunionin päättymisen jälkeenkin vuonna 1837. Myös monet muut Saksan keisarikunnan valtiot valitsivat tämän sävelen kansallislaulukseen. "Heil dir, Hannover" oli muun muassa Oldenburgin suurherttuakunnan sekä Baijerin ja Preussin kuningaskuntien kansallislauluna. Vuoden 1871 jälkeen siitä tuli Saksan keisarikunnan kansallislaulu sanoituksilla "Heil dir im Siegerkranz".


title: Heil dir, Hannover

text:
"Heil Dir Hannover, heil!"
"Freude werd’ Dir zuteil,"
"Freude stets mehr."
"Jauchze, Du Engelschor,"
"Dringe zu Gottes Ohr!"
"Mit Deinem Freudenchor:"
"Gebt Gott die Ehr’!"


title: Heil dir, Hannover

text:
"Gott gab den Freudentag,"
"Was tief verborgen lag,"
"Kam nun ans Licht."
"Zage nicht, Erdensohn,"
"Wenn schwarz die Wolken droh’n,"
"Gott hälz auf seinem Thron"
"Waag’ und Gewicht."


title: Heil dir, Hannover

text:
"Er führt alles aus,"
"Schützt unser Welfenhaus"
"mit mächt’gem Arm."
"Eintracht ist Gottes Band:"
"König und Vaterland"
"Reichen sich Herz und Hand"
"Heilig und warm."


title: Lumilautailun maailmancup 2017–2018

text: Lumilautailun maailmancup 2017–2018 on 24. lumilautailun maailmancup -kausi.


title: Irmin

text: Irmin on vanha germaaninen jumala, joka on luultavasti vastannut sodan jumala Tiwazia (Tyr). Nimi Irmin lienee alun perin tarkoittanut "jumalallinen" tai "pyhä", mutta merkitys muuttui tarkoittamaan "vahva" tai "mahtava". Saksien Irminsulin pylväs oli ilmeisesti pyhitetty Irminille. Hildebrandsliedissä mainittu Irmingot on muistuma tästä muinaisesta jumalasta.


title: Accolade

text: Accolade, Inc. oli yhdysvaltalainen videopelien julkaisija. Yrityksen perustivat vuonna 1984 Alan Miller ja Bob Whitehead, jotka olivat myös mukana perustamassa Activisionia.


title: Accolade

text: Vuonna 1999 Infogrames osti yhtiön.


title: Accolade

text: Yhtiön julkaisemia pelejä:


title: Luettelo Accoladen julkaisemista videopeleistä

text: Tämä on luettelo Accoladen julkaisemista videopeleistä.


title: Me ollaan parhaita!

text: Me ollaan parhaita! ("Vi är bäst!") on Lukas Moodyssonin käsikirjoittama ja ohjaama ruotsalainen nuortenelokuva vuodelta 2013. Ohjaaja laati elokuvan käsikirjoituksen kirjailijavaimonsa Coco Moodyssonin omaelämäkerrallisen sarjakuvan "Aldrig godnatt" pohjalta. Elokuvassa kuullaan muun muassa Ebba Grönin ja KSMB:n musiikkia. Punkyhtyeen perustavaa tyttökolmikkoa näyttelevät Mira Barkhammar, Mira Grosin ja Liv LeMoyne.


title: Me ollaan parhaita!

text: Vuoden 1982 Tukholmassa 13-vuotiaat tytöt Bobo, Klara ja Hedvig vetelehtivät kaduilla ja höpöttävät. Vaikka kaikki sanovat punkin jo kuolleen, tytöt päättävät perustaa punkyhtyeen.


title: Me ollaan parhaita!

text: Film-O-Holic.com-elokuvasivustolla Heidi Horila luonnehtii elokuvaa ”linjakkaaksi kuvaukseksi 13-vuotiaiden tyttöjen elämästä kaikkine tyypillisine puhkeamassa olevan teini-iän vaikeuksineen ja haasteineen”. Hän sanoo elokuvan olevan tyttöyden kuvauksena omaa luokkaansa ja toivoo Moodyssonin jatkavan samalla linjalla: ”Tämän kaltaisia, rohkeita ja yleisistä mielipiteistä vähät piittaavia roolimalleja tytöille ei juuri ole tarjolla.” MTV:n sivuilla kirjailija Tuuve Aro pitää Moodyssonia armoitettuna lasten ohjaajana ja antaa elokuvalle neljä tähteä viidestä.


title: Kari Hyttinen (valokuvataiteilija)

text: Kari Hyttinen (s. 1954 Joensuu) on joensuulainen valokuvataiteilija ja runoilija. Hyttisen tuotanto käsittää valokuvanäyttelyitä ja kuva- ja runoteoksia. Hän on myös toiminut valokuvauksen ja elokuvailmaisun opettajana.


title: Kari Hyttinen (valokuvataiteilija)

text: Kari Hyttisen vanhemmat olivat myyntijohtaja Erkki Hyttinen ja Milja Hyttinen Hetki neljän sukupolven yhteistä matkaa. Valokuvaus tuli Hyttiselle tutuksi jo lapsuudenkodissa, sillä hänen autoliikkeessä työskentelevä isänsä omisti tšekkoslovakialaisen Flexaret –merkkisen kameran ja oli innokas valokuvauksen harrastaja. Hyttinen alkoi itse ottaa valokuvia kansakoulua käydessään. Viitisen vuotta maalattuaan hän vaihtoi valokuvaukseen. Valokuvateoksien ja –näyttelyiden ohella Hyttinen on tehnyt kuvitustöitä oppikirjoihin ja muihin julkaisuihin sekä kuvannut teattereille. Tunnettuja levynkansitöitä ovat mm. Hassisen koneen lp:t Täältä tullaan Venäjä vuodelta 1980 ja Rumat sävelet vuodelta 1981. Oman taiteellisen työn lisäksi hän on opettanut eri oppilaitoksissa mm. kuvataiteen ja muotoilun opiskelijoita.


title: Kari Hyttinen (valokuvataiteilija)

text: Runot ja valokuvat muodostavat Kari Hyttisen kokoelmissa toisiaan tukevan kokonaisuuden.


title: Kari Hyttinen (valokuvataiteilija)

text: Runokokoelma "Kädellä sulatan jään", joka ilmestyi vuonna 1984, on kuvarunokokoelma lapsuudesta. Se sisältää kultaisen leikkauksen periaatteella tehtyjä keskeissommitelmia, joissa kuvaaja lapsen maailmaan samaistuen myötäilee lasten ilmeitä ja eleitä.  Kuvakulmat ja tarkennukset kohdistuvat pienen lapsen erilaisiin tunnelmiin. Kuvaaja tulkitsee lapsuutta omien kokemustensa kautta sekä valokuvissa että niitä tukevissa arkielämän ajatuksia ja tunteita ilmaisevissa aforisminomaisissa runoissa.


title: Kari Hyttinen (valokuvataiteilija)

text: Hyttisen toinen runoteos "Kotimaisia ilotaloja : sarja muotokuvia, tahdittomia iskelmiä" sisältää 28 ihmisen muotokuvat. Runokokoelma herätti ilmestyessään vuonna 1987 kohua suorapuheisuudellaan  Runoissa kurkistetaan kulissien takaiseen ahdistukseen, alistamiseen ja kyvyttömyyteen ymmärtää toisia. Ne kuvaavat iskelmien kääntöpuolta ja kaksinaismoraalia, jonka takaa paljastuu mm. perheväkivaltaa.    Kirjoittaja halusi tavoittaa ihmisten todelliset ajatukset ja esitti puheenvuoron ahdistuneen ja epävarman ihmisen puolesta kovuutta ja välinpitämättömyyttä vastaan kansanrunouden jatkumoon liittyen. Henkilögalleriaa kuvataan osittain roolirunojen avulla. Kritiikki kohdistuu miehen vääristyneeseen rooliin, mutta lohdutonta yleiskuvaa keventää pieni ilonpilkahdus.   Runojen sanomaa tehostavat valokuvat  olivat esillä myös näyttelynä.


title: Kari Hyttinen (valokuvataiteilija)

text: Vuonna 1988 ilmestyneen runokokoelman "Yltäkylläiset päivät eli laiskurin päiväkirja" runoissa ja niihin liittyvissä kuvissa Hyttinen tarkastelee arkielämää ja suuria elämänkysymyksiä.


title: Kari Hyttinen (valokuvataiteilija)

text: Vuonna 1988 ilmestyneeseen kuvateokseen "Unelmana elämä" Hyttinen kuvasi joensuulaisten koulujen yläkoulu- ja lukioikäisiä nuoria.


title: Kari Hyttinen (valokuvataiteilija)

text: "Kepeä uni" –valokuvateos vuodelta 1990 sisältää niin ikään henkilökuvausta sekä muutamia runoja.


title: Kari Hyttinen (valokuvataiteilija)

text: Hyttisen kuudes kirja, joka ilmestyi vuonna 1992, on pienimuotoinen neljästä valokuvasarjasta koostuva "Naapurit : perinteinen suomalainen muotokuvakokoelma". Kuvissa näyttelijät ilmaisevat ilmein ja elein erilaisia tunnetiloja. Hyttinen ei pyrkinyt kuvaamaan kauniisti vaan löytämään rujouden ja ahdistuksen alta ihmisen hyvyyden.  Kuvasarjojen alkuun on liitetty niiden merkitystä selittäviä kirjallisia sitaatteja.


title: Kari Hyttinen (valokuvataiteilija)

text: Kari Hyttisen tuotantoa on ollut esillä kymmenissä omissa ja yhteisnäyttelyissä.  Ensimmäisten maalauksista koostuvien näyttelyiden jälkeen hän valitsi ilmaisukeinokseen valokuvauksen.


title: Kari Hyttinen (valokuvataiteilija)

text: Hyttisen valokuvatuotannolle on ominaista pyrkimys kokonaisuuksiin kuvasarjoja ja kollaasitekniikkaa käyttäen. Kuvia päällekäin vedostamalla hän on luonut sisäisiä näkyjä ja tulkinnut mielenliikkeitä. Hyttisen lähtökohtana ei  ole dokumentaarisuus, vaan tarinan kertominen ja tunteiden ja ajatuksien tavoittaminen. Niitä hän avaa paljolti henkilökuvauksen keinoin.   Hän on käyttänyt tuotannossaan toistuvasti näyttelijöitä ilmaisemaan erilaisia tunnetiloja.  Kuvantekijänä ja runoilijana Hyttinen aistii herkästi ajan hengen ja ympäristön muutokset. Hän ei ole halunnut tehdä kevyitä töitä vaan on pyrkinyt vakavaan ja katsojaa haastavaan sisältöön.  Kriittisyydellä Hyttinen ei kuitenkaan halua haavoittaa ketään.


title: Kari Hyttinen (valokuvataiteilija)

text: Kantaa ottava "Rosentti-Risto ja sodan muistotaulut" vuonna 1972 oli yhteisnäyttely Toivo A. Niirasen kanssa. Se koostui lateksimaalauksista, jotka käsittelivät Rosentti-Riston elämänkaarta.


title: Kari Hyttinen (valokuvataiteilija)

text: Myös seuraava näyttely oli poliittisesti osallistuva, ja Hyttinen puolustikin taiteilijan oikeutta ottaa kantaa yhteiskunnallisiin epäkohtiin.


title: Kari Hyttinen (valokuvataiteilija)

text: Vuonna 1975 Hyttinen asetti esille näyttelyn "Kuvia kehitysalueelta", joka oli laaja puolentoista vuoden aikana valmistunut todellisuuspohjainen   teoskokonaisuus. Se käsitti kaksikymmentä kuvasarjaa, jotka esittivät maaseudun ja asutuskeskusten asukkaita työssä ja vapaa-aikana. Näyttelyn sisällöllinen runko oli rakennettu joensuulaisten aluepolitiikan tutkijoiden kanssa tuolloin ajankohtaisista ongelmista, kuten työttömyydestä ja pientilojen kaatumisesta. ja sisälsi yhteiskunnallisen viestin alueen ihmisten elinolosuhteista.  Näyttelyn kaikkiaan 80 neljällä eri tekniikalla toteutettua kuvaa koostuivat kovakopioista voimakkain musta-valkokontrastein, fotorealistisista voimakasvärisiä lateksimaalauksista sekä pienimuotoisista piirustuksista ja valokuvista.


title: Kari Hyttinen (valokuvataiteilija)

text: "Kultainen nuoruus" –valokuvanäyttelyssä vuonna 1979  teemana olivat nuoren ihmisen murrosvaiheet. Näyttelyn yhteensä 99 kuvaa käsittelivät ammatinvalintaa, ammattia, toimeentuloa ja itsenäistymistä. Käsitteen kultainen nuoruus kyseenalaistavaa näyttelyä pidettiin Hyttisen läpimurtona valokuvaajana. Se sai kiitosta taitavasta interiöörikuvauksesta. Poleemisuudestaan huolimatta näyttelyn yleisilme oli rauhallinen ja kärjistyksiä välttävä.


title: Kari Hyttinen (valokuvataiteilija)

text: Vuonna 1980 toteutettu yhteisnäyttely valokuvaaja Kimmo Kirveksen kanssa oli nimeltään Todellinen prinsessa ja puolet valtakuntaa. Siinä Hyttisen osuus (eli todellinen prinsessa) luotasi ihmismielen herkkyyttä esine- ja henkilökuvauksen keinoin uuden vuosituhannen hengessä. Hyttisen osuus koostui sisäisiä näkyjä kuvaavista teoksista, jotka oli  luotu digitaalitekniikalla kuvia päällekkäin vedostamalla. Useissa kuvissa esiintyi lapsia ja nuoria.


title: Kari Hyttinen (valokuvataiteilija)

text: Kari Hyttinen sai Joensuun kaupungin taidepalkinnon toiminnastaan valokuvataiteen alalla vuonna 2002.


title: Punaiset (Norja)

text: Punaiset (, ) on norjalainen äärivasemmistopuolue. Puolue perustetiin maaliskuussa 2007, kun kommunistinen työväenpuolue ja punainen vaaliliitto yhdistyivät. Bjørnar Moxnes on toiminut puolueen puheenjohtajana toukokuusta 2012 lähtien, ja syyskuussa 2017 hänet valittiin puolueen ainoana edustajana suurkäräjille.


title: Ekorunous

text: Ekorunous eli ekolyriikka on voimakkaan ekologisesti painottunutta tai informoitunutta runoutta. Monet runoilijat, runot ja runokokoelmat käsittelevät ympäristöhuolia. Mutta termi "ekorunous" on ilmestynyt yleiseen kielenkäyttöön vasta 2000-luvun alkuvuosikymmenien mittaan. Kuitenkin etenkin angloamerikkalaisessa runoudessa on nykyään olemassa oma tunnistettava ekorunouden alagenrensä. Alkuperäinen englanninkielinen termi, "ecopoetry", kääntyy varsin ongelmitta suomalaiseksi termiksi "ekorunous".


title: Ekorunous

text: Termi "ekorunous" on jälkikäteen luotu käsite kattamaan tietynlaiset kehitystendenssit runoudessa. Käsitteen syntymää edeltää lukuisa joukko jo kirjoitettuja runoja, joista on luettavissa enemmän tai vähemmän ekologinen sanoma. Vaikka tämäntyyliset runot eivät itsessään sisälläkään termiä ekorunous, voidaan ne laskea varsin ongelmattomasti asenteeltaan "ekorunoudellisiksi". Varhempi ekologisesti informoitu runous on myös toiminut myöhemmän alagenren esikuvana. Toisin sanoen laajemman luontorunouden tietyt kehitystendenssit ovat vaikutaneet voimakkasti myöhemmin tuotetun, enemmän tai vähemmän varsinaisen genremääritelmän alla tuotetun ekorunouden muotokieleen, eetokseen ja aihevalintoihin.


title: Ekorunous

text: Eräs termin määrittelyn kannalta keskeinen akateeminen teos on J. Scott Brysonin vuonna 2002 toimittama "Ecopoetry: a Critical Introduction", jossa ekorunouden määritelmä saa sisältönsä varsinaisen runouden alalajina. Teos toimii eräänlaisena ekorunouden tutkimuksen ja määrittelemisen lähtölaukauksena. Sittemmin lukuisat aihetta koskevat julkaisut ovat laajentaneet runouteen rajattua käsitettä koskemaan kaikenlaista poeettista merkityksenantoa yleisemminkin. Tällöin voidaan puhua niin kutsutusta ekopoeettisesta puhe- ja kirjoitustavasta, jolle on mahdollista löytää enemmän tai vähemmän joukko rajattuja tyylipiirteitä ja perinteitä. Käsitteen sisältö myös luonnollisesti vaihtelee sen mukaan, mitä ekopoeettisen ilmaisun piiriin kulloinkin lasketaan.


title: Ekorunous

text: 2000-luvun kahden ensimmäisen vuosikymmenen mittaan on ilmestynyt huomattava määrä ekorunoutta koskevaa tutkimusta. Kantava idea tämänkaltaisessa tutkimuksessa on tyypillisesti se, että ekorunous korostaa ihmisen moraalista suhdetta ympäristöönsä. Luontosuhde jäsentyy toisin sanoen korostetun eettisesti. James Engelhardtin kuuluisan määritelmän mukaan ekorunouden määräävä piirre on se, että se korostaa ihmisen vastuullista kohtalonyhteyttä ympäristöönsä; olemme moraalisessa vastuussa sekä luonnosta että omasta luontosuhteestamme -- ja ekorunous tekee tämän kaiken näkyväksi.


title: Ekorunous

text: Sanottu koskee luonnollisesti myös ekorunoutta koskevaa kirjallisuudentutkimusta. Marxilaiseen ja feministiseen kirjallisuudentutkimukseen ekorunouden tutkimusta yhdistää juuri kantaaottavuus ja pyrkimys yhteiskunnalliseen muutokseen. Ekorunouden tutkija analysoi sellaista runoutta ja sellaisia sanataiteellisia projekteja, joissa ekologinen tulokulma yhdistyy pyrkimykseen muuttaa yhteiskuntaa tiedostavammaksi. Myös mahdollinen lyyrisen minän kyky aivan erityiseen vastaanottavuuteen tai herkkyyteen luonnon suhteen on erityinen tutkimuksellinen osakohde.


title: Tommi Jyry

text: Tommi Jyry (s. 16. elokuuta 1999) on suomalainen jalkapalloilija, joka pelaa Veikkausliigan HIFK:ssa. Hän on pelipaikaltaan keskikenttäpelaaja.


title: Tommi Jyry

text: Jyry on edustanut aikaisemmin Helsingin Jalkapalloklubia, josta siirtyi tammikuussa 2017 HIFK:hon. Hän on edustanut myös Suomen poikamaajoukkueita.


title: Ferdinand (Toscanan kruununprinssi)

text: Ferdinand (; 6. elokuuta 1663 Firenze – 31. lokakuuta 1713 Firenze) oli Toscanan suurherttuakunnan kruununprinssi ja musiikkia sekä kuvataiteita tukenut mesenaatti.


title: Ferdinand (Toscanan kruununprinssi)

text: Suuriruhtinas Ferdinand oli pitkään hallinneen suurherttua Cosimo III:n vanhempi poika, joka kuoli ennen isäänsä eikä siksi koskaan noussut itse valtaan. Hänen äitinsä oli Ranskan prinsessa Marguerite-Louise d’Orléans. Ferdinandin puoliso oli vuodesta 1689 Baijerin herttuatar Violante Beatrice, mutta järjestetty avioliitto oli rakkaudeton ja lapseton. Cosimon seuraajaksi tuli lopulta Ferdinandin nuorempi veli Gian Gastone, joka jäi Medicin suvun viimeiseksi hallitsijaksi.


title: Ferdinand (Toscanan kruununprinssi)

text: Cosimo III piti Ferdinandin sivussa hallitusasioista, joten Ferdinand omistautui taiteille, erityisesti musiikille. Hän oli itse lahjakas cembalonsoittaja ja kokosi ympärilleen muusikoita ja soitinrakentajia, jotka saivat kehitellä uusia soitintyyppejä. Yksi Ferdinandin suojateista oli pianon keksijänä pidetty soitinrakentaja Bartolomeo Cristofori, jonka hän kutsui Venetsiasta Toscanan pääkaupunkiin Firenzeen. Ferdinand tuki myös nuorta saksalaista säveltäjää Georg Friedrich Händeliä, jonka ensimmäinen italialainen ooppera "Rodrigo" kantaesitettiin Firenzessä vuonna 1707. Muita Ferdinandiin yhteydessä olleita säveltäjiä olivat Alessandro Scarlatti, Giacomo Antonio Perti ja Bernardo Pasquini.


title: Ferdinand (Toscanan kruununprinssi)

text: Ferdinand suosi myös kuvataiteita ja keräsi suuren henkilökohtaisen taidekokoelman, johon kuului runsaasti vanhojen mestareiden töitä. Hän toimi muun muassa flaamilaisen taidemaalarin Livio Mehusin, saksalaisen Johann Carl Lothin ja venetsialaisen Sebastiano Riccin mesenaattina. Ferdinand kasasi taideteoksia ja teetti tunnetuilla taiteilijoilla seinämaalauksia kesäasuntoonsa Firenzen Palazzo Pittiin ja Medicien vanhaan huvilaan Villa di Poggio a Caianoon.


title: Tuomala

text: Tuomala voi tarkoittaa:


title: Lipsonen

text: Lipsonen on seuraavien henkilöiden sukunimi:


title: Anna Maria Luisa de’ Medici

text: Anna Maria Luisa de’ Medici (11. elokuuta 1667 Firenze – 18. helmikuuta 1743 Firenze) oli Pfalzin vaaliruhtinatar ja Toscanan suurherttuakuntaa hallinneen Medicin suvun viimeinen edustaja. Hän testamenttasi Medicien vuosisatojen aikana keräämät taideaarteet Toscanan kruunun omaisuudeksi sillä ehdolla, että niitä ei siirrettäisi pois Firenzen kaupungista.


title: Anna Maria Luisa de’ Medici

text: Anna Maria Luisan vanhemmat olivat Toscanan suurherttua Cosimo III ja Ranskan prinsessa Marguerite-Louise d’Orléans. Hänen puolisonsa oli vuodesta 1691 Pfalzin vaaliruhtinas Johan Vilhelm, mutta Cosimon järjestämä avioliitto oli lapseton. Kun Cosimo III alkoi vanhalla iällä pelätä dynastiansa sammumista, hän suunnitteli julistavansa Anna Maria Luisan ja tämän puolison kruununperillisikseen siinä tapauksessa että hänen poikansa eivät jättäisi perillisiä. Tämä suunnitelma ei kuitenkaan toteutunut Euroopan suurvaltojen vastustuksen vuoksi. Johan Vilhelm kuoli vuonna 1716 ja Anna Maria Luisa muutti seuraavana vuonna Pfalzin pääkaupungista Düsseldorfista takaisin Firenzeen. Kun Medici-suvun viimeinen hallitsija, Anna Maria Luisan veli Gian Gastone kuoli lapsettomana vuonna 1737, suurvallat nostivat Toscanan hallitsijaksi Lothringenin herttuan Frans Stefanin, mutta Medicien yksityisomaisuus periytyi Anna Maria Luisalle.


title: Anna Maria Luisa de’ Medici

text: Anna Maria Luisa allekirjoitti lokakuussa 1737 Frans Stefanin kanssa sopimuksen, jonka mukaan Frans Stefanista tulisi hänen ainoa perillisensä sillä ehdolla, että Medicien taidekokoelmia ei koskaan siirrettäisi pois Firenzestä ja ne pidettäisiin yleisön nähtävillä. Anna Maria Luisan kuoltua vuonna 1743 muun muassa Uffizin taidegalleria, Palazzo Pittin huvila, Laurenziana-kirjasto, San Lorenzon kirkon Medici-kappeli ja niiden taidekokoelmat siirtyivät siten Toscanan valtion omaisuudeksi. Nykyään Firenzen kaupunki muistaa Anna Maria Luisaa maailmankuulun taidekeskittymän perustajana.


title: Anna Maria Luisa de’ Medici

text: Anna Maria Luisan arveltiin pitkään kuolleen kuppaan. Vuonna 2012 hänen hautansa avattiin, jolloin jäännöksistä otetuista näytteistä ei löydetty viitteitä ainakaan pitkälle edenneestä kupasta. Vaihtoehtoisena kuolinsyynä on pidetty rintasyöpää.


title: Tehuantepecinlahti

text: Tehuantepecinlahti () on leveä Tyynenmeren lahti eteläisessä Meksikossa. Lahden ranta muodostaa Tehuantepecinkannaksen etelärannan. Lahden rannalla on useita laguuneja, ja lahteen laskee monia jokia, joista suurin on Tehuantepecjoki.


title: Tehuantepecinlahti

text: Tehuantepecinlahden ranta kuuluu lännessä Oaxacan osavaltioon ja idässä Chiapasin osavaltioon. Lahden rannan suurin asutuskeskus on satamakaupunki Salina Cruz Oaxacan puolella lahtea.


title: Isabella Tomasi

text: Isabella Tomasi eli sisar Maria Crocifissa della Concezione (29. toukokuuta 1645 Agrigento, Italia – 16. lokakuuta 1699 Palma di Montechiaro, Agrigento, Italia) oli italialainen nunna, joka kirjoitti salakielellä kirjeen, jota hän väitti Paholaisen kirjoittamaksi. Kirjettä on kyetty tulkitsemaan vasta vuonna 2017, kun tutkijat onnistuivat erään ohjelman avulla selvittämään 15 riviä kirjeen tekstistä.


title: Amanda Palo

text: Amanda Palo (s. 1989) on helsinkiläinen näyttelijä ja teatterintekijä. Palo on vaikuttanut mm. Ryhmäteatterissa, Kansallisteatterissa ja Helsingin kaupunginteatterissa, minkä lisäksi hän on Helsingin Kellariteatterin jäsen vuodesta 2011. Palo kuuluu taidekollektiivi Helsingin Feministisen Salaseuran jäseniin, johon kuuluvat myös mm. näyttelijät Noora Dadu, Saara Kotkaniemi, Kreeta Salminen, kuvataiteilija Karoliina Hellberg sekä Palon isosisko Olga Palo, joka on sukupuolentutkija ja teatterintekijä. Amanda Palon esikoiskäsikirjoitus Kilari tuli ensi-iltaan Teatteri Kapsäkkiin 27.11.2017. Kyseessä on Amanda Palon käsikirjoittama ja esittämä omaelämäkerrallinen monologiesitys seksuaalisesta väkivallasta ja mielenterveysongelmista, jonka on ohjannut Olga Palo.


title: Amanda Palo

text: Palo on esiintynyt näyttelijä Markku Haussilan musiikkivideolla Walk of shame sekä Ville Vierikon ohjaamalla Aino Vennan musiikkivideolla Waltz to Paris.


title: Amanda Palo

text: Palon isovanhemmat olivat näyttelijät Tauno Palo ja Kirsti Ortola, ja hänen vanhempansa ovat näyttelijä Jukka-Pekka Palo sekä teatteripukusuunnittelija Riitta Anttonen-Palo.


title: Ode to Newfoundland

text: Ode to Newfoundland () on Kanadan Newfoundlandin ja Labradorin provinssin virallinen hymni. Sen sävelsi Cavendish Boyle vuonna 1902 nelisäkeisenä runona nimeltä "Newfoundland". 20. toukokuuta 1904 se valittiin brittiläiseen imperiumiin kuuluvan Newfoundlandin dominion viralliseksi ”kansallislauluksi”.


title: Fidžin dominio

text: Fidžin dominio oli Fidžin virallinen nimi lokakuun 1970 ja lokakuun 1987 välillä. Kun Britannian valta loppui vuonna 1970, myönnettiin Fidžille itsenäisyys dominiona, jolloin Yhdistyneen kuningaskunnan monarkki, Elisabet II, pysyi maan valtionpäämiehenä Fidžin kuningattarena. Häntä edusti maassa kenraalikuvernööri. Fidži julistautui tasavallaksi 6. lokakuuta 1987 kahden sotilasvallankaappauksen jälkeen, poistaen Elisabet II:n maan valtionpäämiehen asemasta.


title: Fidžin dominio

text: Fidžin ollessa dominiona seuraavat henkilöt toimivat maan kenraalikuvernöörinä: Seuraavat henkilöt toimivat Fidžin dominion pääministerinä ja hallituksen päämiehenä:


title: Alfred Gadenne

text: Alfred Gadenne (31. tammikuuta 1946 – 11. syyskuuta 2017) oli belgialainen poliitikko. Hänen puolueensa oli Centre démocrate humaniste ja hän toimi Hainautissa sijaitsevan Mouscronin kaupungin pormestarina vuodesta 2006 kuolemaansa saakka.


title: Alfred Gadenne

text: Gadenne löydettiin 11. syyskuuta 2017 kurkku auki viillettynä kotinsa lähellä sijaitsevalta Luingnen hautausmaalta. Löytäjä oli hänen vaimonsa. Tekopaikalta otettiin kiinni 18-vuotias mies. RTBF:n mukaan epäillyn isä teki itsemurhan reilut kaksi vuotta aiemmin. Hän oli työskennellyt kaupungin virkamiehenä ja teki itsemurhan saatuaan potkut. Ilmeisesti poika halusi kostaa pormestarille isänsä kohtelun. Gadennella oli tapana avata ja lukita hautausmaan portti päivittäin. Hänet surmattiin, kun hän oli lukitsemassa porttia.


title: Mauritius (Commonwealth realm)

text: Mauritiuksen Commonwealth realm, viralliselta nimeltään Mauritius, oli nykyisen Mauritiuksen tasavallan edeltäjä. Valtio oli olemassa vuosien 1968 ja 1992 välillä.


title: Mauritius (Commonwealth realm)

text: Kun Britannian valta loppui vuonna 1968, Mauritius Independence Act 1968 muutti Mauritiuksen kruununsiirtomaan itsenäiseksi Commonwealth realmiksi. Yhdistyneen kuningaskunnan monarkki, Elisabet II, pysyi maan valtionpäämiehenä. Valtionpäämiestä Mauritiuksessa edusti kenraalikuvernööri.


title: Mauritius (Commonwealth realm)

text: Mauritiuksen ollessa Commonwealth realmina seuraavat kenraalikuvernöörit edustivat kuningatar Elisabet II:a: Seewoosagur Ramgoolam ja sen jälkeen Sir Anerood Jugnauth toimivat Mauritiuksen pääministerinä.


title: Omenasota

text: Omenasota ("Äppelkriget") on Tage Danielssonin ohjaama ruotsalainen komediaelokuva vuodelta 1971. Danielsson kirjoitti myös sen käsikirjoituksen yhdessä Hans Alfredsonin kanssa. Elokuvan pääosissa näyttelevät Gösta Ekman, Per Grundén ja Monica Zetterlund.


title: Omenasota

text: Saksalainen miljonääri Jean Volkswagner saapuu hiljaiseen ja idylliseen Änglamarkin kylään muuttakseen sen omenatarhat Deutschneyland-nimiseksi suureksi vapaa-aikakeskukseksi. Hänen häikäilemättömät kätyrinsä saavat vastusta paikallisesta vastarintaliikkeestä, jonka kaikkien jäsenten nimi vaikuttaa olevan Lindberg.


title: Omenasota

text: Elokuvassa kuullaan toistakymmentä Evert Tauben laulua, joita esittää muun muassa hänen poikansa Sven-Bertil Taube. Laulusta ”Änglamark” tuli suosittu, ja Suomessa sen levytti Kim Floor nimellä ”Keijumaa”. Sekä laulu että elokuva hyötyivät 1970-luvun alun ympäristönsuojelutietoisuudesta ja osaltaan lisäsivät sitä.


title: Omenasota

text: "Omenasota" oli ensimmäinen elokuva, jonka Hans Alfredson ja Tage Danielson kuvasivat Tomelillan seudulla Skånessa.


title: Omenasota

text: Suomessa "Omenasota" sai 16 905 katsojaa elokuvateattereissa. "Video-oppaassa" vuodelta 1994 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä vastaa sanallista arviota ”hyvä”. Hän kuvaa elokuvaa hauskaksi mutta ”pehmeäksi pureskelluksi” varhaiseksi eurosatiiriksi.


title: Omenasota

text: Helmikuussa 1996 Göteborgin ooppera kantaesitti Lars Johan Werlen elokuvan tarinan pohjalta säveltämän oopperan "Äppelkriget" .


title: The Rasmuksen diskografia

text:
The Rasmus on suomalainen poprock-yhtye, joka on julkaissut kahdeksan studioalbumia, ja yhdeksäs julkaistaan vuonna 2017.
 Kappaleesta julkaistiin lokakuussa 2006 video, mutta ei omaa singleä. Kappale löytyy "No Fear" -singleltä.


title: Ahvenanmaan maakuntavaalit 2015

text: Ahvenanmaan maakuntavaalit 2015 järjestettiin Ahvenanmaalla 18. lokakuuta 2015.


title: Ahvenanmaan maakuntavaalit 2015

text:
Ahvenanmaan maakuntavaalien 2015 tulos
!colspan="8"|
! colspan="3" rowspan="2" style="text-align:left;"| Puolueet
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="35"|+/–
! width="30"| Paikat
! width="30"|+/–
Lähde: JCI Mariehamn


title: Giliap

text: Giliap on Roy Anderssonin käsikirjoittama ja ohjaama ruotsalainen draamaelokuva vuodelta 1975. Sen pääosia näyttelevät Thommy Berggren ja Mona Seilitz. Kokeellinen ja tyylitelty elokuva kertoo pikkukaupungin synkkään hotelliin töihin saapuvasta nuoresta miehestä. Roy Anderssonin toinen pitkä elokuva sai kielteisiä arvosteluja, joissa sitä pidettiin pettymyksenä Anderssonin esikoispitkän, raikkaan nuorisokuvauksen "Eräs rakkaustarina" (1970) jälkeen.


title: Giliap

text: Busarewskin hotellin keittiön ja kellareiden uumenissa työskentelee sekalainen kaarti värikkäitä hahmoja. Väliaikaiseksi tarjoilijaksi pestautunut kulkuri (Berggren) saa kuulla myös viinurin tulleen taloon ”väliaikaisesti” 12 vuotta aiemmin. Komedia muuttuu tragediaksi, jonka keskeiseen rooliin nousee kellarin epävirallinen päällepäsmäri, pikkurikollisen urasta haaveileva Kreivi.


title: Giliap

text: "Giliap" sai niin huonon yleisömenestyksen, että Roy Andersson paikkaili sen tappioita parikymmentä vuotta mainoselokuvia tekemällä kunnes pääsi uuteen alkuun pitkien elokuvien saralla elokuvalla "Toisen kerroksen lauluja" (2000).


title: Giliap

text: Suomessa "Giliap" sai teatteriensi-iltansa vasta 33 vuotta maailmanensi-illan jälkeen vuonna 2008, silloinkin ilman suomenkielisiä tekstejä.


title: Giliap

text: Vuonna 2009 "Giliap" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Cradle of Filthin diskografia

text: Tämä artikkeli sisältää Cradle of Filthin diskografian.Sisältävät yhden keikan sekä musiikkivideoita.


title: Björn Isfält

text: Tor Björn Engelbrekt Isfält (28. kesäkuuta 1942 Linköping – 17. tammikuuta 1997 Tukholma oli ruotsalainen muusikko ja säveltäjä, joka oli erikoistunut elokuvamusiikkiin. Hän teki musiikin kymmeniin ruotsalaisohjaajien elokuviin 1970-luvulta 1990-luvulle.


title: Björn Isfält

text: Isfält opiskeli Tukholman musiikkikorkeakoulussa ja debytoi elokuvasäveltäjänä Roy Anderssonin esikoiselokuvassa "Eräs rakkaustarina" (1970).


title: Songs from the Big Chair

text: Songs from the Big Chair on brittiläisen popyhtyeen Tears for Fearsin toinen studioalbumi, joka julkaistiin Phonogram Records -levy-yhtiöllä 25. helmikuuta 1985. Se sijoittui 2. sijalle Britannian albumilistalla ja 1. sijalle Yhdysvalloissa sekä Kanadassa. Albumilta julkaistiin kansainvälisesti hittikappaleita olleet ”Mothers Talk”, ”Shout”, ”Everybody Wants to Rule the World”, ”Head Over Heels” sekä ”I Believe”. "Songs from the Big Chair" pysyy yhtyeen parhaiten myyneenä albumina tänäpäivänäkin.


title: Songs from the Big Chair

text: Albumi nousi Yhdysvalloissa Billboard 200 -listan ensimmäiselle sijalle. Suomessa se ylsi virallisen albumilistan sijalle 11. ja pysyi listalla 12 viikkoa.


title: Rataspuu

text: Rataspuu ("Trochodendron aralioides") on aasialainen puulaji, joka on ainoa nykyisin elävä laji suvussaan. Monia muita "Trochodendron"-lajeja tunnetaan fossiililöytöjen perusteella.


title: Rataspuu

text: Rataspuu on ainavihanta nahkealehtinen puu, joka kasvaa 5–20 metriä korkeaksi. Se esiintyy luonnonvaraisena lehtimetsissä Taiwanissa, Etelä-Koreassa ja Japanissa.


title: Ben Rhyddingin rautatieasema

text: Ben Rhyddingin rautatieasema on rautatieasema Ben Rhyddingin kylässä West Yorkshiressä. Se sijaitsee Wharfedale Linen varrella.


title: Ben Rhyddingin rautatieasema

text: Asema avattiin 1. elokuuta 1865. Sitä käytti 220 770 matkustajaa kaudella 2015–2016.


title: Antti Isotalo (saarnaaja)

text: Antti Matinpoika Isotalo (5. maaliskuuta 1824 Alajärvi – 1906) oli suomalainen puukkojunkkari ja saarnamies. Hänet sekoitetaan usein toiseen samana aikana eläneeseen, tunnetumpaan puukkojunkkariin, Antti Heikinpoika Isotaloon.


title: Antti Isotalo (saarnaaja)

text: Isotalo oli talollisen Matti Isotalon poika. Matti Isotalo kuoli vuonna 1831. Vuonna 1841 Antti Isotalo muutti Vimpeliin. Isotalo oli suurikokoinen mies, ja työskentelikin mm. rakennusmiehenä. Hänet tuomittiin taposta vuonna 1855 ja joutui Käkisalmen vankilaan. Hänet oltiin karkottamassa Siperiaan, mutta uusi suuriruhtinas Aleksanteri II lievensi tuomiota. Jo vuonna 1862 Isotalo pääsi ehdolliseen vapauteen.


title: Antti Isotalo (saarnaaja)

text: Vapauduttuaan vankilasta Isotalo tuli uskoon. Aluksi hän kääntyi herännäisyyteen, myöhemmin lestadiolaisuuteen. Hän toimi sittemmin liikkeen Lounais-Suomen pääsaarnaajana Etelä-Pohjanmaalla ja Satakunnassa. Saarnamiehenä Isotalo oli karski ja jyrkkäotteinen.


title: Antti Isotalo (saarnaaja)

text: Isotaloa on pidetty lestadiolaisuuden piirissä liikkeen marttyyrina. Hänet pidätettiin saarnamatkallaan 1876 ja ripustettiin käsistään yöksi orteen roikkumaan. Uskonsa vuoksi Isotalo joutui olemaan kolmesti kahleissa ja vankikoppiin teljettynä.


title: Antti Isotalo (saarnaaja)

text: Viimeiset vuotensa Isotalo vietti Porissa. Isotalo oli neljä kertaa naimisissa.


title: Kristian Kangas

text: Kristian Kangas (s. 12. tammikuuta 1993 Oulu) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan oikea laitahyökkääjä ja laukoo oikealta.


title: Kristian Kangas

text: Kangas on Oulun Kärppien kasvatti. Hän siirtyi kaudeksi 2009–2010 Kiekko-Laserin B2-nuoriin. Kangas voitti koko B2-nuorten SM-sarjan piste- ja syöttöpörssin tehoilla 18+33=51, kuten myös pudotuspeleissä tehoilla 4+9=13. Hän voitti kauden päätteeksi B2-nuorten SM-pronssia. Kangas debytoi kauden aikana myös miesten peleissä pelattuaan yhden ottelun Suomi-sarjassa. Kaudeksi 2010–2011 hän palasi Kärppien junioreihin. Kangas voitti kauden päätteeksi B-nuorten SM-pronssia.


title: Kristian Kangas

text: Elokuussa 2013 Kangas siirtyi try-outille Mestis-joukkue Heinolan Peliittoihin. Noin kaksi viikkoa myöhemmin hän sai joukkueeseen kauden 2013–2014 kattavan jatkosopimuksen. Kankaan tulokaskausi toi 33 runkosarjaottelussa tehot 4+5=9. Hän esiintyi kauden aikana myös lainalla Kärppien ja Pelicansin A-nuorissa. Kaudeksi 2014–2015 Kangas siirtyi jatkamaan Mestis-uraansa vuoden mittaisella sopimuksella Savonlinnan Pallokerhon riveihin. Kaudeksi 2016–2017 hän siirtyi Kokkolan Hermekseen, jossa Kangas teki läpimurtonsa Mestiksessä. Hän jakoi tehoilla 17+24=41 joukkueen sisäisen pistepörssin toisen sijan Miika Franssilan kanssa edellään vain Niklas Appelgren. He jakoivat koko Mestiksen pistepörssin yhdeksännen sijan. Pudotuspeleissä Kangas oli Hermeksen paras pistemies ja maalintekijä tehoilla 5+4=9.


title: Kristian Kangas

text: Kaudeksi 2017–2018 Kangas siirtyi 1+1-vuotisella ja syyskuun loppuun asti kestävän try-outin sisältävällä sopimuksella kasvattajaseuransa Oulun Kärppien SM-liigajoukkueeseen. Hän ei mahtunut joukkueen kokoonpanoon runkosarjan avauskierroksilla, mutta Kankaalle vapautui paikka kokoonpanosta kauden kolmanteen otteluun 12. syyskuuta 2017 vieraissa JYPiä vastaan, kun Mikael Ruohomaa oli loukkaantunut ja Jari Sailio pelikiellossa. Hänet merkittiin Kärppien nelosketjun oikeaan laitaan Jasse Ikosen ja Aku Kestilän viereen. Kangas sai ottelussa jääaikaa kahdeksan minuuttia. Hän pelasi Kärpissä kolme ottelua, mutta Kangas ei kuitenkaan saanut hänen kehittymisensä kannalta sopivaa roolia, eikä Kangas saanut koejaksonsa päätteeksi jatkosopimusta. Kangas pelasi alkukaudella myös harjoitusottelun edellisen kauden seurassaan Hermeksessä, joka toimi Kärppien yhteistyöjoukkueena. Pari päivää sopimuksen purkamisensa jälkeen Kangas siirtyi loppukauden sopimuksella Mestis-joukkue Rovaniemen Kiekkoon. Hän oli joukkueen toiseksi paras pistemies Tino Metsävainion jälkeen tehoilla 14+21=35.


title: Kristian Kangas

text: Kangas palasi kaudeksi 2018–2019 Kangas palasi vuoden mittaisella sopimuksella Kokkolan Hermekseen.


title: Kuolemankuopat

text: Kuolemankuopat ovat kaksi suppaa Jyväskylässä Seppälänkankaalla. Suuremman syvyys on 25 m ja suurin leveys miltei 200 m. Kuolemankuopat ovat suurimmalta osalta luonnonsuojelualuetta.


title: Rasmus Hämäläinen

text: Rasmus Ilmari Hämäläinen (s. 12. elokuuta 1994 Lappeenranta) on suomalainen jääkiekkoilija, joka pelaa Mestis-joukkue Imatran Ketterässä. Hän on pelipaikaltaan oikea laitahyökkääjä.


title: Rasmus Hämäläinen

text: Hämäläinen on Saimaan Pallon kasvatti. Hän oli kaudella 2008–2009 C-nuorten SM-karsinnoissa joukkueensa paras pistemies tehoilla 4+4=8, kuten myös seuraavalla kaudella 2009–2010 tehoilla 15+8=23, jolloin Hämäläinen oli myös SaiPan paras maalintekijä. Hän toimi joukkueen varakapteenina ja sijoittui sarjan maalipörssissä toiseksi edellään vain TPS:n Rasmus Kulmala. Kaudella 2010–2011 Hämäläinen oli B-nuorten SM-karsinnoissa SaiPan paras maalintekijä Joona Harjaman kanssa viidellä osumallaan, kuten myös yksin seuraavalla kaudella 2011–2012 yhdeksällä osumallaan. Hän kuului taas SaiPan kapteenistoon. Kaudella 2012–2013 Hämäläinen oli seuran A-nuorten paras pistemies ja maalintekijä tehoilla 21+11=32. Hän jakoi koko A-nuorten SM-liigan maalipörssin viidennen sijan Pelicansin Roope Elimäen kanssa.


title: Rasmus Hämäläinen

text: Kesällä 2013 Hämäläinen nostettiin SaiPan SM-liigarinkiin. Hän pelasi kauden 2013–2014 kuitenkin kokonaan seuran A-nuorissa, joiden paras maalintekijä ja neljänneksi paras pistemies Hämäläinen oli tehoilla 16+11=27. Kaudeksi 2014–2015 hän siirtyi Savonlinnan Pallokerhon A-nuoriin. Syyskauden lopulla Hämäläinen nousi kuitenkin seuran Mestis-joukkueeseen, jossa hän vakiinnutti loppukaudella paikkansa ja teki tulokaskautensa aikana kaikkiaan 35 runkosarjaottelussa tehot 5+1=6 ja kuudessa playoff-ottelussa yhden syöttöpisteen.


title: Rasmus Hämäläinen

text: Hämäläinen pelasi kaudella 2015–2016 loukkaantumisten vuoksi runkosarjassa vain 23 ottelua. Kaudella 2016–2017 hän nousi SaPKon kapteenistoon. Hämäläinen otti suuria kehitysaskeleita kokonaisvaltaisessa pelaamisessa ja oli SaPKon toiseksi paras maalintekijä 23 osumallaan, joilla hän sijoittui Mestiksen maalipörssissä viidenneksi. Tehopisteitä runkosarjassa syntyi 31. Hämäläinen voitti myös koko pudotuspelien maalipörssin kahdeksalla osumallaan. Hän voitti kauden päätteeksi Mestiksen mestaruuden.


title: Rasmus Hämäläinen

text: Kaudeksi 2017–2018 Hämäläinen nimettiin SaPKon varakapteeniksi. Syyskuussa 2017 seura lainasi hänet kahden viikon mittaisella try-out -sopimuksella KooKoon SM-liigajoukkueeseen. Hämäläinen teki näin ollen liigadebyyttinsä 12. syyskuuta 2017 vieraissa Pelicansia vastaan. Hänet merkittiin KooKoon kolmannen ketjun oikeaan laitaan Miikka Pitkäsen ja Toni Kähkösen viereen. Hämäläinen sai ottelussa jääaikaa 8.24 minuuttia. Hän pelasi joukkueessa viisi ottelua tehden yhden syöttöpisteen, kunnes Hämäläinen palasi lainasopimuksensa umpeuduttua ja koejaksonsa päätyttyä takaisin SaPKoon. Hän voitti kauden päätteeksi Mestis-pronssia.


title: Rasmus Hämäläinen

text: Hämäläinen siirtyi kaudeksi 2018–2019 vuoden mittaisella sopimuksella Imatran Ketterään.


title: Rasmus Hämäläinen

text: Hämäläinen edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin hän voitti hopeaa. Yhteensä Hämäläinen on pelannut kolme nuorten ja 26 poikien maaottelua.


title: Rasmus Hämäläinen

text: Hämäläinen valmistui ylioppilaaksi Kimpisen lukiosta keväällä 2013. Hänen isoveljensä Roope on pelannut urallaan 17 ottelua SaiPan SM-liigajoukkueessa ja hän edustaa nykyään II-divisioonajoukkue Joensuun Kiekkokoplaa.


title: Kiova-Svjatošynskyin piiri

text: Kiova-Svjatošynskyin piiri () on yksi Ukrainan Kiovan alueen hallinnollisista piireistä. Se sijaitsee heti maan pääkaupunki Kiovan länsipuolella. Hallinnollisena keskuksena toimii Kiova-Svjatošynskyin piiriin kuulumaton Kiova.


title: Kiova-Svjatošynskyin piiri

text: Ukrainan tilastokeskus arvioi piirin väkiluvuksi 177 626 ihmistä (1.1.2017). Maaseutuväestöön heistä kuului 98 280 asukasta. Kaupunkilaisia oli 79 346, ja he asuivat joko piirin kahdessa kaupungeissa (Vyšneve, м. Вишневе, 39 540 as. ja Bojarka, м. Боярка, 35 459 as.) tai yhdessä kaupunkityyppissä taajamassa (Tšabany, смт Чабани, 4 347 as.). Kiovan alueen tilastoviranomaisen mukaan piirin (pysyvästi kirjoilla oleva) väkiluku oli 180 459 (1.7.2017).


title: Linnavuori (täsmennyssivu)

text: Linnavuori voi tarkoittaa seuraavia:


title: Sam Bockarie

text: Samuel ”Sam” Bockarie, joka tunnettiin myös nimeltä Mosquito (10. helmikuuta 1964 Koidu, Konon piirikunta − 5. toukokuuta 2003 Liberia), oli yksi sierraleonelaisen kapinallisarmeijan Revolutionary United Frontin (RUF) johtavista jäsenistä. Bockarie oli kuuluisa julmista taktiikoistaan Sierra Leonen sisällissodassa, johon kuului muun muassa ihmisten amputointi, silpominen ja raiskaaminen. Hän sai lempinimen "Mosquito" () taitavuudestaan hyökätä vihollisiaan kohti yllättäen, useimmiten yöllä. Palvellessaan Revolutionary United Frontissa hän ystävystyi Liberian presidentin Charles Taylorin sekä RUF:n johtajan Foday Sankohin kanssa. Kun Sankoh oli vangittuna maaliskuusta 1997 huhtikuuhun 1999 Bockarie toimi RUF:n johtajana hänen tilallaan.


title: Vyšhorodin piiri

text: Vyšhorodin piiri () on yksi Ukrainan Kiovan alueen hallinnollisista piireistä. Sen väkiluvuksi arvioitiin 73 247 ihmistä (2017). Heistä kaupunkilaisiksi luokiteltiin 33 955 piirin henkeä eli Vyšhorodin kaupugissa (м. Вишгород, 28 224 as.) ja Dymerin kaupunkityyppisessä taajamassa (смт Димер, 5 731 as.) asuvat ihmiset.


title: Vyšhorodin piiri

text: Kiovan alueen tilastoviranomaisen mukaan piirin (pysyvästi kirjoilla oleva) väkiluku oli 73 688 (1.7.2017).


title: Vyšhorodin piiri

text: Piiri ympäröi Kiovan tekojärveä. Piirin alueella sijaitsi aiemmin neuvostohallinnon tuhoama Mežyhirjan luostari, jonne Viktor Janukovytš rakennutti itselleen luksuskartanona tunnetun, sittemmin kansallistetun ja museoksi muutetun Mežyhirjan kartanon.


title: Vierumäen taistelu

text: Vierumäen taistelu oli Suomen sisällissodan taistelu, joka käytiin Heinolan Vierumäen kylässä 20.–21. huhtikuuta 1918. Asikkalasta ja Heinolasta vetäytyneet punaiset kohtasivat Vierunkankaalla sijaitsevassa maantieristeyksessä valkoisten joukot, jotka yrittivät estää heidän etenemisensä. Punaiset onnistuivat lopulta tekemään läpimurron ja jatkamaan itään kohti Vuolenkoskea.


title: Vierumäen taistelu

text: 17. – 18. huhtikuuta käydyn Anianpellon taistelun aikana majuri Hans Kalm pyysi Savon ryhmän komentajaa eversti Alexander Tunzelman von Adlerflugia lähettämään joukkoja sulkemaan punaisten pakoreitti Asikkalan itäpuolelle Vesivehmaankankaalle. Punaiset kuitenkin saivat aikeista vihiä ja lähettivät 18. huhtikuuta Kalkkisesta liikkeelle lähteneitä valkoisia vastaan noin 150 miehen osaston. Matkalla kohtaamansa vastarinnan vuoksi kapteeni Kustaa Tapolan johtama valkoisten komppania ehti Asikkalan ja Vierumäen väliselle maantielle, vasta kun perääntyvät punaiset olivat jo ehtineet ohittamaan Kalkkiseen johtavan maantien risteyksen.


title: Vierumäen taistelu

text: Tapolan komppania kohtasi Asikkalasta saapuneen Kalmin johtaman osaston. Joukkojen oli tarkoitus yhdistyä ja vallata Vierumäki, mikä puolestaan pakottaisi punaiset luopumaan Heinolasta. Kalm kuitenkin sai tietoonsa, että saksalaiset olivat edenneet Lahteen ja lähteä vastaanottamaan heitä. Näin Tapola aloitti 20. huhtikuuta etenemisen Vesivehmaalta Vierumäelle kahden komppanian voimin ilman Kalmin apua. Yhteensä hänen komennossaan oli noin 430 miestä.


title: Vierumäen taistelu

text: Ensimmäiset punaiset olivat jo noin neljän kilometrin päässä Muttalan talon luona, josta ne kuitenkin vetäytyivät nopeasti parin kilometrin päähän Urajärvelle. Punaiset olivat asemissa Kirilänmäellä, josta he konekivääreillään tulittivat lännestä edenneitä valkoisia. Punaiset perääntyivät kylästä puolentoista tunnin taistelun jälkeen, menetettyään sitä ennen yhden komppanianpäällikön kaatuneena. Tämän jälkeen osapuolet kohtasivat seuraavan kerran seitsemän kilometrin päässä Härkälässä, jossa noin 200 punaista yllätti rynnäköllään valkoisten marssikolonnan.


title: Vierumäen taistelu

text: Varsinainen taistelu käytiin noin kilometrin päässä Härkälästä Asikkalan–Vuolenkosken ja Lahden–Heinolan maanteiden risteyksessä, jonka ympäristöön valkoiset levittäytyivät Lähteen ja Huvisen talojen välille estämään punaisten etenemisen itää kohti. Alueelle tuli perääntyviä punaisia lähinnä pohjoisesta Heinolan suunnasta, mutta myös etelästä Lahdesta, jossa taistelu oli käynnistynyt 19. huhtikuuta. Heinolan evakuointi oli aloitettu samana päivänä ja vuorokautta myöhemmin kaupunki oli tyhjä punaisista. Yhteensä Vierumäelle kerääntyi noin 1 500–2 000 punaista, joita johti Heinolan rintamapäällikkö Hannes Järvimäki. Punaisilla oli käytössään neljä tykkiä ja kahdeksan konekivääriä.


title: Vierumäen taistelu

text: Iltapäivällä alkanut taistelu jatkui myös pimeän tullen, jolloin sitä ammusten loputtua käytiin lähitaisteluna puukoin ja pistimin. Lopulta punaiset onnistuivat murtautumaan läpi pääsivät yön pimeydessä jatkamaan itään kohti Vuolenkoskea. Valkoiset olivat hälyttäneet apuun Lahdessa olleen Kalmin komppanian, mutta se ei ehtinyt paikalle ajoissa.


title: Vierumäen taistelu

text: 24. huhtikuuta Lahden Uudestakylästä perääntyi 400 pakoreittiä etsineen punaisen joukko Vierumäen ja Vuolenkosken välillä sijaitsevaan Järvisen kylään, jonka kanssa Lahdesta eurannut Kalmin komppania otti yhteen. Punaiset pitivät Vuolenkoskea hallussaan reilun viikon ajan ja jatkoivat perääntymistään Kymijoen ylitse, kunnes valkoiset valtasivat kylän 29. huhtikuuta.


title: Vierumäen taistelu

text: Valkoiset menettivät taistelussa noin 10 kaatunutta ja 40 haavoittunutta, joiden joukossa oli myös jalkaansa osuman saanut kapteeni Tapola. Taistelussa kaatuneiden punaisten lukumäärä ei ole tiedossa, mutta muistitiedon ja arkistolähteiden perusteella Vierumäen joukkohautaan haudattiin noin 200–280 punakaartilaista, joista suurin osa on teloitettuja. Heidän tarkka lukumääränsä tai vainajien henkilöllisyys ei kuitenkaan ole selvillä. Heinolan miehittäneitä valkoisten joukkoja komentanut Georg Londén laski taistelua seuranneena päivänä 208 kaatunutta punaista. Suomen sotasurmat -tietokanta tuntee kuitenkin vain 18 Vierumäellä kaatunutta punaista, mikä johtuu siitä, että suurin osa kaatuneista oli kotoisin muualta Suomesta.


title: Vierumäen taistelu

text: Vierumäellä kaatuneet ja teloitetut kerättiin taistelun jälkeen maanteiden varsilta ja haudattiin Laukkalankankaalle, joka myöhemmin nimettiin "Hautapelloksi". Joukkohaudassa on yli 300 vainajaa. Perimätiedon mukaan sinne on haudattu myös kulkutauteihin menehtyneitä Heinolan asukkaita. Lisäksi paikallisia työväenaatteen ja punaisten kannattajia kerrotaan ammutun haudan reunalla. Muistomerkin hauta sai vasta vuonna 1949.


title: Vierumäen taistelu

text: Alun perin taistelupaikalle syntynyt joukkohauta on nykyään jäänyt Versowood Oy:n teollisuusalueen keskelle. Vuonna 2016 Versowood ilmoitti haluavansa siirtää joukkouhaudan pois ahtaaksi käyneeltä tontiltaan, ja marraskuussa 2018 Itä-Suomen aluhallintovirasto antoi luvan joukkohaudan vainajien siirtämiseksi Heinolan keskustan hautausmaalle.


title: Risto Reipas ja Nalle Puh

text: Risto Reipas ja Nalle Puh () on vuonna 2018 ensi-iltansa saanut Marc Forsterin ohjaama yhdysvaltalainen fantasiaseikkailuelokuva. Se perustuu A. A. Milnen lastenkirjaan "Nalle Puh" sekä Disneyn versioon samasta tarinasta. Elokuvan pääosissa ovat Ewan McGregor, Hayley Atwell, Jim Cummings ja Brad Garrett. Elokuva sai maailmanensi-iltansa Burbankissa 30. heinäkuuta 2018. Elokuvateattereihin se ilmestyi Yhdysvalloissa 3. elokuuta 2018 ja Suomessa 12. lokakuuta 2018.


title: Risto Reipas ja Nalle Puh

text:
Risto Reipas on nyt kasvanut aikuiseksi ja on menettänyt kaiken mielikuvituksensa. Nalle Puh ja hänen ystävänsä palaavat Riston elämään auttaakseen häntä löytämään mielikuvituksen uudelleen.
Suomenkielisessä versiossa Heikki Sankari on kertojana ja sivurooleissa ovat Petri Liski, Tero Koponen, Carla Rindell, Juha Varis, Aku Laitinen, Antti L. J. Pääkkönen ja Alissa Kovalainen. Ohjauksesta vastasi Petri Hanttu.


title: Risto Reipas ja Nalle Puh

text:
2. huhtikuuta 2015 Walt Disney Pictures julkisti aikovansa toteuttaa näytellyn Nalle Puh -elokuvan, seuraten elokuvien "Liisa Ihmemaassa" (2010), "Maleficent – Pahatar" (2014) ja "Cinderella – Tuhkimon tarina" (2015) mallia. Alex Ross Perry palkattiin käsikirjoittajaksi ja Brigham Taylor tuottaa elokuvan, joka kertoo aikuiseksi varttuneen Risto Reippaan paluusta Nalle Puhin ja muiden luokse Puolen hehtaarin metsään. Marraskuussa 2016 raportoitiin, että studio oli palkannut Marc Forsterin elokuvan "Christopher Robin" ohjaajaksi ja että projektissa olisi ”vahvoja maagisen realismin elementtejä, koska se pyrkii kertomaan tunteellisen tarinan sydäntälämmittävästä seikailusta.” Maaliskuussa 2017 Tom McCarthy palkattiin tekemään uusi käsikirjoitus.
Seuraavan kuukauden aikana Ewan McGregor valittin elokuvan nimikkorooliin ja Allison Schroederin osallistuvan käsikirjoittamiseen. Elokuussa Hayley Atwell ja Mark Gatiss valittiin näyttelemään Risto Reippaan vaimoa ja esimiestä. Lisäksi Jim Cummings palaa Nalle Puhin ääninäyttelijäksi, Brad Garrettin ja Nick Mohammedin ollessa valittu Ihaan ja Nasun äänirooleihin. Lokakuussa Orton O’Brienin paljastettiin näyttelevän nuorta Risto Reipasta. Tammikuussa 2018 Peter Capaldin, Sophie Okonedon ja Toby Jonesin paljastettiin ääninäyttelevän Kania, Kengua ja Pöllöä. Chris O’Dowdin ilmoitettiin alun perin ääninäyttelevän Tiikeriä, mutta lopulta Cummings äänninäytteli häntäkin Puhin lisäksi. Heinäkuussa paljastettiin, että Sara Sheen ääninäyttelee Ruuta.


title: Risto Reipas ja Nalle Puh

text: Kuvaukset alkoivat Yhdistyneessä kuningaskunnassa elokuun 2017 alussa.


title: Risto Reipas ja Nalle Puh

text: Jóhann Jóhannsson palkattiin elokuvan alkuperäiseksi säveltäjäksi ennen hänen kuolemaansa 9. helmikuuta 2018. 6. maaliskuuta hänen tilalleen säveltäjäksi valittiin Klaus Badelt. 24. troukokuuta elokuvan virallisen teatterijulisteen julkaisun myötä elokuvan säveltäjäksi kuitenkin paljastettiin Jon Brion.


title: Sulfoleeni

text: Sulfoleeni eli 3-sulfoleeni (CHSO) on tyydyttymättömiin heterosyklisiin sulfoneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.


title: Sulfoleeni

text: Huoneenlämpötilassa sulfoleeni on valkoisia kiteitä. Yhdiste liukenee hyvin niin veteen kuin useisiin orgaanisiin liuottimiin. Sulfoleeni reagoi helposti Diels–Alder-reaktiolla sekä muilla additioreaktioilla. Kuumennettaessa yhdistettä voimakkaasti se hajoaa rikkidioksidiksi ja butadieeniksi.


title: Sulfoleeni

text: Sulfoleenia valmistetaan butadieenin ja rikkidioksidin välisellä reaktiolla. Reaktio on tyypiltään keletrooppinen reaktio ja tapahtuu suhteellisen helposti jo huoneenlämpötilassa. Sulfoleeni voidaan pelkistää vedyttämällä sulfolaaniksi. Yhdistettä käytetään myös hydrauliikkanesteiden lisäaineiden, kosmetiikassa käytettävien yhdisteiden ja liman muodostumista estävien yhdisteiden valmistamiseen.


title: National Action

text: National Action on brittiläinen uusnatsistinen äärioikeistolainen järjestö. Järjestö on kielletty Britannian sisäministeriön määräyksellä, ja järjestöön kuulumisesta voidaan tuomita vankeuteen. Järjestö on perustettu 2013, ja se on ensimmäinen toisen maailmansodan jälkeen Britanniassa kielletty äärioikeistolainen järjestö.


title: National Action

text: Järjestö kiellettiin joulukuussa 2016, mutta se toimii kiellon kiertämiseksi uusien nimien suojassa. Sen johtajana pidetään Benjamin Raymondia. Järjestö on entisen oikeistoaktivistin Esa Holapan mukaan pohjoismaisista järjestöistä vaikutteita saanut ryhmittymä, ja sen edustajat ovat vierailleet Suomessa kesällä 2015.


title: National Action

text: Järjestössä on alle sata jäsentä. Sen ideologialla on yhteyttä natsismiin. Järjestö on tukenut verkkosivullaan työväenpuolueen kansanedustajan Jo Coxin murhannutta Thomas Mairia, jonka oikeudenkäynnissä lausuman lauseen ”Kuolema pettureille, vapaus Britannialle” järjestö on ottanut tunnuslauseekseen.


title: National Action

text: Järjestöön kuuluva suomalaistaustainen mies on saanut terrorismisyytteen. Hän on ollut järjestön aktiivinen jäsen vielä kiellon jälkeenkin. Hän on Britannian armeijan sotilas. Hän on Holapan mukaan ollut myös suomalaisen Suomen vastarintaliikkeen aktiivinen jäsen Turun ryhmässä.


title: Nammu

text: Nammu on sumerien jumalatar, muinainen alkuäiti, joka synnytti taivaan ja maan. Häntä pidetään myös ihmiskunnan luojana.


title: Nammu

text: Mesopotamialaisessa mytologiassa Nammu on makeiden vesien jumalan Enkin äiti. Aikojen alussa jumalten piti tehdä työtä, mutta he väsyivät siihen ja pyysivät apua Nammulta. Nammu pyysi poikaansa luomaan ihmiskunnan, joka vapauttaisi jumalat raadannasta. Enki teki ensimmäiset ihmiset savesta.


title: Nammu

text: Nammu on mahdollisesti ollut maanalaisten makeiden vesien jumaluuden Apsun eräs aspekti.


title: Parkkimanjärvi

text: Parkkimanjärvi on Pohjois-Pohjanmaalla Pyhäjärvellä sijaitseva järvi. Järveltä on Pyhäsalmin taajamaan matkaa 7,5 kilometriä.


title: Parkkimanjärvi

text: Järven pinta-ala on 990 hehtaaria eli 9,9 km². Se on 7,0 kilometriä pitkä ja 2,4 kilometriä leveä. Järvi on suhteellisen tasapohjainen. Sen suurin merkitty syvyyslukema kartassa on 4,7 metriä ja sen pinta-alasta noin puolet on yli kolme metriä syvää ja loput alle sen. Järvessä on viisi pientä luotomaista saarta. Yhden saaren nimi on Säyneenniemi. Järven rantaviivan pituus on 21 kilometriä ja sen rannat ovat alavaa metsämaata, jota rikkoo pellot eri puolella järveä. Asutus on haja-asutusta ja vapaa-ajan asuntoja on vähän. Niille pääsee valtatieltä 27, yhdystieltä 7691 ja yhdystieltä 18429 haarautuvilta teiltä.


title: Parkkimanjärvi

text: Järvi sijaitsee Pyhäjoen vesistössä (vesistöaluetunnus 54) Pyhäjärven valuma-alueella (54.05), jonka Parkkimajoen valuma-alueeseen (54.059) järvi kuuluu. Järven vedenpinnan korkeus on 149,5 metriä mpy.


title: Parkkimanjärvi

text: Järvi kuuluu vesistöalueensa latvavesiin, joten se saa pääosan vedestään valuma-alueeltansa. Parkkimanjärven valuma-alueella on kolme yli hehtaarin kokoista järveä tai lampea, jotka laskevat suoraan tai välillisesti Parkkimanjokeen. Niistä huomattavimpia ovat Vaskilampi (8 ha), Keltunlampi (6 ha) ja Vesalampi (5 ha). Parkkimanjoki on Parkkimanjärven laskujoki ja se laskee Pyhäjärven pohjoisosan lahteen Junttiselkään. Junttiselältä laskee Pyhäjoki, joka laskee Selkämereen Pyhäjoella.


title: Tughra

text: Tughra (osmaniksi: طغرا tuğrâ) on sulttaanien käyttämä kalligrafinen monogrammi. Se painettiin kaikkiin virallisiin dokumentteihin ja kirjeisiin sekä sulttaanin sinettiin ja valtakaudella painettuihin kolikoihin. Tughra toimi allekirjoituksena ja sulttaanin vallan vahvistuksena, jonka vuoksi ne tehtiin monimutkaisiksi ja hankalasti kopioitaviksi. Kullekin Osmanien valtakuntaa hallinneelle sulttaanille suunniteltiin hovin kalligrafin toimesta valtakauden alussa omanlaisensa tughra. Tughrat edustavat arabialaista kalligrafiaa.


title: Tughra

text: Tughrasta kävi ilmi vallassa olevan sulttaanin ja hänen isänsä nimi, sulttaanin titteli ja sanonta "ikuisesti voittoisa". Ensimmäisen tughran otti tiettävästi käyttöön osmanivaltakuntaa vuosina 1326 ‒ 1362 hallinnut bey Orhan.


title: Suomen vuokranantajat

text: Suomen Vuokranantajat ry on vuoden 1999 alussa perustettu valtakunnallinen vuokranantajien ja asunnonomistajien etujärjestö, jonka toimialueena on koko Suomi. Järjestössä on jäseninä sekä yksityisiä henkilöitä että yrityksiä ja muita yhteisöjä.


title: Suomen vuokranantajat

text: Yhdistys edistää vuokranantajien asiaa ja tarjoaa asiantuntijatietoa vuokrauksesta ja asuntosijoittamisesta. Huoneenvuokraukseen ja asuntomarkkinoihin liittyviin lainsäädäntö- ja kehityshankkeisiin vaikutetaan yhteistyössä alan muiden järjestöjen kanssa. Suomen Vuokranantajat on Suomen Kiinteistöliiton jäsenjärjestö.


title: Suomen vuokranantajat

text: Suomen Vuokranantajat tuottaa runsaasti asiantuntijatietoa vuokraamiseen ja asuntosijoittamiseen liittyen. Vuosittain Suomen Vuokranantajat julkaisee muun muassa asuntomarkkinatietoa eri kaupunkien vuokratuottoon liittyen, sekä tuottaa erilaisia oppaita jäsenten käyttöön. Jäsenetuina järjestö tarjoaa erilaisia palveluja tukemaan koko asuntovuokrauksen elinkaarta.


title: Suomen vuokranantajat

text: Yksityiset vuokranantajat vuokraavat noin 295 000 asuntoa ympäri Suomen. Nämä asunnot ovat noin kolmannes kaikista vuokra-asunnoista ja niissä asuu noin 440 0000 asukasta. Yksityisillä vuokranantajilla on keskeinen merkitys riittävän ja kansalaisten tarpeita palvelevan asuntojen tarjonnan varmistamisessa.


title: Suomen vuokranantajat

text: Suomen Vuokranantajat edustaa Suomen yksityisiä vuokranantajia yhteiskunnallisessa keskustelussa ja tekee aktiivista vaikuttamistyötä vuokraustoiminnan edellytysten vahvistamiseksi. Pääsääntöisesti vaikuttamistyö keskittyy asuntopolitiikan ja veropolitiikan kysymyksiin. Tällaisia kysymyksiä ovat esimerkiksi vuokratuloista maksettavan veron määrä, sijoitusasuntojen verokohtelun sukupolvenvaihdostilanteessa tai ehdot, joilla lain mukaan vuokratoimintaa voi tehdä (laki asuinhuoneiston vuokrauksesta). Edellä mainittujen lisäksi Suomen Vuokranantajat vaikuttaa myös muihin vuokraustoimintaan koskeviin asioihin, kuten oikeusjärjestelmän toimivuuteen ja rahoitusmarkkinoiden sääntelyyn liittyviin kysymyksiin.


title: Suomen vuokranantajat

text: Suomen Vuokranantajien verkkosivusto


title: Brovaryn piiri

text: Brovaryn piiri () on yksi Ukrainan Kiovan alueen hallinnollisista piireistä. Se sijaitsee heti Kiovasta itäkoilliseen. Piirin ja Kiovan välissä sijaitseva hallintokeskus Brovary ei kuulu Brovaryn piiriin.


title: Brovaryn piiri

text: Piirin väkiluvuksi arvioitiin 67 365 ihmistä (1.1.2017) tai 68 442 (1.7.2017). Kaupunkilaisia oli 18 079 henkeä (1.1.2017), ja he asuivat jossain piirin kolmesta kaupunkityyppissä taajamasta: Velyka Dymerka (смт Велика Димерка, 9 611 as.), Kalynivka (смт Калинівка, 3 832 as.) tai Kalyta (смт Калита, 4 636 as.).


title: Ruoholahden kappeli

text: Ruoholahden kappeli oli Helsingin Ruoholahdessa sijainnut evankelis-luterilainen kappeli, joka vihittiin käyttöön lokakuussa 1999. Kappelin jäähyväismessu pidettiin 7. joulukuuta 2017, ja toiminta siirretään Jätkäsaareen valmistuvaan kappeliin. Kappeli sijaitsi liikennekiinteistön laajennusosassa. Kappelin kirkkosalissa oli 120 paikkaa, ja lisäksi seurakuntasalissa oli 80 pöytäpaikkaa. Ruoholahden kappelia kutsuttiin myös lasten katedraaliksi, sillä se oli suunniteltu erityisesti lapset huomioon ottaen. Kappelissa järjestettiin jumalanpalvelus joka sunnuntai kello 12. Aluepappina toimi Seppo S. Kosonen.


title: Ruoholahden kappeli

text: Helsingin seurakunnat möi kappelihuoneiston yksityiselle päiväkotiketjulle, joka avasi siinä päiväkodin elokuussa 2018.


title: Silja Vuorikuru

text: Silja Vuorikuru (o.s. Könönen, s. 1977 Kouvola) on suomalainen kirjallisuudentutkija ja tietokirjailija.


title: Silja Vuorikuru

text: Vuorikuru väitteli vuonna 2012 Helsingin yliopistossa Aino Kallaksen tuotannon intertekstuaalisuudesta. Vuorikurun pääaine on kotimainen kirjallisuus.


title: Silja Vuorikuru

text: Vuonna 2017 Vuorikuru julkaisi Aino Kallaksen kirjailijaelämäkerran Aino Kallas – Maailman sydämessä. Sen on kustantanut Suomalaisen Kirjallisuuden Seura. Kirja käännetään myös viroksi ja se ilmestyy Virossa vuonna 2018 Varrak-kustantamon kustantamana.


title: Silja Vuorikuru

text: Vuorikuru on toiminut vuodesta 2012 alkaen Aino Kallas Seuran puheenjohtajana.


title: Kissanviiksiä ja herneitä

text: Kissanviiksiä ja herneitä ("Morrhår och ärtor") on Gösta Ekmanin ohjaama ruotsalainen komediaelokuva vuodelta 1986. Ekman näyttelee myös pääosaa ja on käsikirjoittanut elokuvan yhdessä Rolf Björlindin kanssa. Elokuva oli suositun komedianäyttelijän ensimmäinen elokuvaohjaus.


title: Kissanviiksiä ja herneitä

text: 40-vuotias tukholmalainen Claes-Henrik ”Håna” Ahlhagen elättää itseään hanttihommilla ja dominoivan äitinsä kustannuksella. Öisin hän ajaa pimeää taksia ja päivisin on pitävinään firmaa nimeltä ÖL-trix (Överlevnads-trix) kulkurimaisen ystävänsä Chrillen kanssa. Håna lähettää äitinsä matkoille vuokratakseen äitinsä ison kaupunkiasunnon Östermalmilla pornofilmin kuvauspaikaksi. Asemalla äitiään saattamassa Håna tapaa Boelin (Lena Nyman) ja alkaa seurustella tämän kanssa, mutta äiti ei hyväksy heidän suhdettaan. Vanhapoika alkaa lopultakin vastustaa äitiään.


title: Kissanviiksiä ja herneitä

text: "Helsingin Sanomissa" Helena Ylänen kutsui "Kissanviiksiä ja herneitä" ruotsalaiseksi rutiinikomediaksi, joka muodostuu ikävän asetelmallisista peräkkäisistä kohtauksista. Ekmanin esikoisohjausta ei hänen mielestään ole ”ohjattu lainkaan”. Elokuva sai Suomen teatterikierroksella 1 508 katsojaa.


title: Ippolito Caffi

text: Ippolito Caffi (1809-1866) oli italialainen taidemaalari, joka maalasi ennen kaikkea arkkitehtonisia aiheita, merimaisemia ja kaupunkeja kuvaavia veduta-maalauksia.


title: Ippolito Caffi

text: Ippolito Caffi syntyi Bellunossa. Hän maalasi varhaisimmat teoksensa Venetsian Kuvataideakatemiassa. Vuoteen 1830 mennessä hän oli voittanut akatemiassa palkintoja veduta -maalauksistaan. Myöhemmin hän muutti Roomaan, jossa hän saavutti mainetta taidokkaalla perspektiivitutkielmillaan sekä Rooman arkeologian tarkalla tutkimisella. Vuonna 1843 hän vieraili Kreikassa ja Orientissa (Ateena, Konstantinopoli, Syyria, Egypti, Malta).


title: Ippolito Caffi

text: Hänen ensimmäinen suurta suosiota herättänyt teoksensa oli "Venetsian karnevaalit". Teos oli esillä Pariisissa vuonna 1846, ja se herätti ihastusta loistavalla valon kuvaamisella. Muita teoksia ovat mm. "Näkymä Rooman Monte Mariolta", "Suezin kannas", ja "Lähikuva Rooman karnevaalista".


title: Ippolito Caffi

text: Hän liittyi vallankumousliikkeeseen Venetsiassa vuonna 1848 ja joutui vetäytymään Piemonteen. Hänen tavoitteenaan oli maalata Italian merivoimien ensimmäinen taistelu, mutta itävaltalais-venetsialainen laivasto tuhosi "Re d' Italia" -aluksen, jolla hän matkusti 20. heinäkuuta 1866 Lissan taistelussa. Caffi hukkui yhdessä toveriensa kanssa.


title: Ippolito Caffi

text: Vuonna 2005-2006 pidettiin Ippolito Caffi -näyttely hänen kotikaupungissaan Bellunossa Keväällä 2018 hänen töitään oli esillä Sinebrychoffin taidemuseossa Italian ja Orientin lumo - Ippolito Caffi -näyttelyssä.


title: Anna Hallava

text: Anna Hallava (s. 1974 Turku) on suomalainen lasten- ja nuortenkirjailija ja kieltenopettaja. Koulutukseltaan hän on filosofian maisteri.